Dah Mula Masuk Kerja? Ini 10 Langkah Pekerja & Majikan Wajib Buat Nak Cegah COVID-19!

Untuk mendapatkan lebih banyak info tentang coronavirus di Malaysia, sila dapatkannya di sini.

Dalam usaha menangani pandemik COVID-19 yang sedang melanda seluruh dunia, pelbagai usaha telah dilaksanakan dengan jayanya oleh kerajaan Malaysia.

Berikut adalah jumlah terkini kes positif COVID-19 di negara kita:

[covid_19]

Antara usaha tersebut adalah dengan mengeluarkan
Perintah Kawalan Berkurung (PKP)
 secara berperingkat bagi menyekat pergerakan rakyat untuk mencegah penularan virus.

Pada ketika ini pula, kita semua sedang menjalani fasa
 Perintah Kawalan Berkurung Bersyarat (PKPB)
 yang mungkin akan berakhir pada tanggal 9 Jun 2020.

Ini bermakna wujud kemungkinan untuk kerajaan membuka kembali lebihan sektor pekerjaan yang sebelum ini dihadkan bagi membolehkan rakyat Malaysia kembali bekerja.

Namun, ada beberapa perkara penting yang para majikan dan pekerja perlu tahu sebelum kembali ke tempat kerja.

Perhatian kepada para majikan & pekerja

Mungkin semasa PKP dan PKPB lagi, ada sektor pekerjaan yang berjalan seperti biasa
terutamanya para petugas barisan hadapan COVID-19 dan beberapa lagi sektor yang penting
.

Dalam usaha kerajaan melancarkan kembali aliran ekonomi negara, lebihan sektor pekerjaan yang sebelum ini dihadkan mungkin akan dibuka berpandukan prosedur operasi standard (SOP).

Majikan perlu bertanggungjawab untuk sentiasa menjaga kebajikan dan kesihatan para pekerja tidak kira jika mereka bekerja dari rumah ataupun tempat kerja.

Bagi para pekerja pula, adalah penting untuk anda semua bekerja sambil mengamalkan
 langkah pencegahan COVID-19
 yang merupakan senjata utama melawan pandemik ini.

Tolong amalkan langkah wajib ini di tempat kerja!

Berikut adalah apa yang wajib para majikan dan pekerja buat untuk selamat dari terjangkiti virus korona baharu sesuai dengan saranan Kementerian Kesihatan Malaysia (KKM) dan Pertubuhan Kesihatan Dunia (WHO):

Artikel berkaitan:

#1. Kebersihan persekitaran tempat kerja

Sebelum mula melangkah masuk ke pejabat atau kilang, pastikan majikan tempat kerja kalian telah melakukan prosedur disinfeksi atau nyahkuman terlebih dahulu.

Kemudian, jangan lupa untuk bersihkan segala permukaan seperti meja, kerusi, telefon, komputer dan segala peralatan yang akan digunakan kelak.

#2. Polisi tidak bersalam tangan di era pandemik COVID-19

Mungkin sudah jadi tradisi masyarakat kita untuk bersalam bagi menunjukkan rasa hormat dan mesra. Pun begitu, ini semua perlu dikorbankan demi kesejahteraan sejagat.

Sebaliknya,
kalian boleh cuba pelbagai jenis salaman yang tidak melibatkan sentuhan
. Sebagai contoh, salam wakanda yang mungkin terlihat kelakar namun ternyata selamat.

#3. Sanitasi tangan untuk pekerja dan pelawat

Para majikan perlu
membekalkan sanitasi tangan di setiap pintu masuk premis
 dan mewajibkan setiap individu yang ingin melangkah masuk ke premis tempat kerja anda menggunakannya terlebih dahulu.

#4. Akses untuk mencuci tangan dengan kerap

Tandas atau bilik mandi sahaja mungkin tidak mencukupi untuk memastikan kakitangan
sentiasa mencuci tangan dengan kerap
. Jadi, sediakanlah satu singki atau pili air berserta sabun yang mudah diakses.

#5. Penyelengaraan fasiliti

Dalam pada itu, majikan tidak seharusnya mengabaikan penyelenggaraan fasiliti seperti tandas, bilik mandi, pantri, ruang makan, ruang rehat, ruang solat serta sistem perparitan di tempat kerja.

Ini juga adalah kunci utama kepada kebersihan di premis anda.

#6. Penyediaan kemudahan kebersihan

Virus korona baharu ini boleh melekat pada permukaan peralatan di tempat kerja anda terutamanya yang agak kotor seperti tong sampah, penyapu, penyodok dan sebagainya.

Jadi, tukarkan plastik sampah secara berkala dan uruskan segala sampah di premis sebaiknya.

Bukan sahaja di rumah, di tempat kerja juga anda perlu beri lebih perhatian kepada peralatan-peralatan berikut:

#7. Bersedia dengan keadaan luar jangka

Ini adalah peringatan penting buat majikan- Majikan tidak boleh memaksa pekerja datang bekerja sekiranya berlaku keadaan luar jangka.

Sila bersedia dengan lebih awal dan berikan sedikit kelonggaran untuk mereka bekerja dari rumah, bercuti atau berehat sahaja jika keadaan tidak mengizinkan pekerja datang bekerja.

#8. Perbincangan atas talian

Ketika bekerja, kita sudah pasti tidak dapat mengelak daripada melakukan perbincangan secara beramai-ramai. Pun begitu,
perhimpunan di dalam satu ruang tertutup sebegini harus dielakkan
.

Gunakan alternatif seperti perbincangan atas talian dengan rangkaian internet. Jika perlu berhimpun sekalipun, gunakan ruang tidak tertutup yang luas agar penjarakan sosial boleh dipraktikkan.

Dalam pada itu, pastikan setiap peserta sihat. Untuk lebih selamat, wajibkan topeng muka dan sanitasi tangan sepanjang masa perbincangan berlangsung.

Baca juga:

Walaupun Dah Boleh Keluar Bekerja, Jangan Ambil Mudah! Pakai Topeng Muka Di 3 Lokasi Ini!

Takut Bawa Pulang COVID-19 Ke Rumah Dari Tempat Kerja? Ini Cara Pastikan Ia Tak Terjadi!

#9. Perjalanan pergi dan balik tempat kerja

Kadangkala, bukan di premis sahaja kita boleh terjangkiti COVID-19 malahan semasa dalam
perjalanan pergi dan balik kerja juga
.

Oleh itu, cuba elakkan daripada menggunakan pengangkutan awam dan gunakan kenderaan persendirian dengan mengehadkan jumlah penumpang jika boleh.

Sekiranya terpaksa juga, tiada masalah. Cuma pastikan kalian mengamalkan jarak sosial 2 meter, pakai topeng muka dan guna sanitasi tangan sepanjang perjalanan.

#10. Peka dengan perkembangan terkini COVID-19

Akhir sekali, para majikan dan pekerja perlu bersama-sama peka dalam meneliti setiap perkembangan terkini pandemik ini setiap waktu.

Perhatikan jumlah kes di kawasan tempat kerja anda dan jangan sesekali mengingkari perintah yang telah dikeluarkan oleh pihak kerajaan.

Ikuti perkembangan terkini COVID-19 yang sahih lagi tepat di pautan berikut: https://wp.hellodoktor.com/ms/coronavirus/

Bersama, kita boleh memutuskan rantaian jangkitan COVID-19 di samping memastikan ekonomi negara kembali pulih seperti sedia kala.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Ingin Mula Amalkan Diet Atkins, Tapi Selamat Ke Jika Ibu Masih Menyusukan Bayi?

Pernahkah anda mendengar mengenai diet Atkins? Bagaimanakah cara diet Atkins ini berfungsi? Apakah pula cara diet Atkins yang betul? Ikuti kupasannya melalui artikel ini.

Untuk mendapatkan lebih banyak info tentang Pemakanan Sihat, sila dapatkan
di sini
.

Cara diet Atkins

Cara diet Atkins ialah satu pelan pemakanan rendah karbohidrat yang telah diperkenalkan oleh seorang ahli kardiologi Robert C. Atkins pada tahun 1960.

Diet Atkins ini mengehadkan pengambilan karbohidrat dan meningkatkan pengambilan sumber protein dan juga lemak.

Beberapa kajian telah menunjukkan bahawa diet rendah karbohidrat seperti ini
berkesan untuk menurunkan berat badan dan boleh memberikan pelbagai manfaat kesihatan.

Sebab utama mengapa diet Atkins ini sangat berkesan adalah kerana,
pengurangan karbohidrat dan peningkatan pengambilan protein menyebabkan selera makan berkurangan.

Ini akan menjadikan seseorang individu tersebut mengambil kalori dengan jumlah yang lebih sedikit secara automatik.

4 fasa cara diet Atkins yang betul yang boleh anda ikuti

Cara diet Atkins mempunyai beberapa fasa penurunan berat badan.
Ia bermula dengan pelan makan yang rendah sumber karbohidrat.

Ada empat fasa yang perlu anda ikuti untuk memastikan keberkesanan diet ini. Berikut adalah empat fasa diet Atkins yang betul:

Cara diet Atkins yang betul fasa 1: Induksi

Pada fasa pertama ini, anda langsung tidak boleh untuk mengambil sebarang sumber karbohidrat. Ini termasuklah makanan seperti nasi, roti dan juga pasta.

Anda hanya boleh mengambil sekitar 20 gram karbohidrat daripada sumber tumbuh-tumbuhan. Hanya 10% sumber karbohidrat yang dibenarkan dalam kalori harian anda.

Anda juga hanya boleh mengambil sumber protein dan lemak seperti ikan, ayam, daging, keju dan telur.

Anda tidak perlu mengawal pengambilan minyak dan juga lemak, namun anda tidak boleh mengambil buah-buahan atau sebarang makanan dan minuman manis lain.

Cara diet Atkins yang betul fasa 2: Pengimbangan

Pada fasa kedua ini, anda masih lagi perlu mengambil tidak lebih daripada 20 gram sumber karbohidrat daripada sayur-sayuran.

Segala makanan dan minuman bergula juga perlu dielakkan.

Namun, anda sudah mula boleh mengambil sedikit makanan yang kaya karbohidrat seperti sayur-sayuran lain, kekacang dan biji-bijian.

Ini kerana pada fasa kedua ini, berat badan anda sudah mula berkurangan.

Cara diet Atkins yang betul fasa 3: Pra penyelenggaraan

Pada fasa ketiga ini, anda sudah mula boleh mengambil sumber makanan lain dalam diet harian anda.

Antaranya adalah seperti buah-buahan dan juga bijirin. Anda juga sudah boleh meningkatkan jumlah pengambilan karbohidrat sebanyak 10 gram setiap minggu.

Namun, sekiranya penurunan berat badan anda sudah mula terhenti, maka anda perlu berhenti mengambil sumber karbohidrat tambahan.

Cara diet Atkins yang betul fasa 4: Pengekalan

Pada fasa ini, berat badan anda sudah mencapai tahap seperti yang disasarkan sebelum ini.

Oleh itu, anda boleh mengambil semula sumber karbohidrat seperti biasa.

Namun, anda masih perlu melihat sekiranya berat badan terbaharu itu kekal atau meningkat semula.

[health_tool_article id=’32121″]

Bolehkah ibu yang sedang menyusukan bayi mengamalkan cara diet Atkins ini?

Ibu yang sedang menyusukan bayinya tidak sepatutnya melakukan diet Atkins pada fasa pertama dan kedua.

Ini kerana, pada fasa pertama tersebut, sumber karbohidrat yang diambil oleh tubuh adalah sangat sedikit.

Jika sumber karbohidrat dalam tubuh sangat sedikit,
maka tubuh akan melepaskan keton yang boleh merisikokan kesihatan bayi yang sedang menyusu badan.

Keadaan pengeluaran keton ini dikenali sebagai ketoasidosis.

Pelepasan keton yang terlalu banyak dalam aliran darah juga boleh menyebabkan beberapa komplikasi lain termasuklah strok.

Ibu yang menyusukan bayinya boleh melakukan diet Atkins bermula daripada fasa tiga dan seterusnya ke fasa empat.

Ini kerana, pada fasa ketiga dan keempat,
pengambilan karbohidrat adalah lebih banyak dan ia akan menjadi sumber tenaga utama untuk tubuh badan.

Dengan itu, keton tidak akan dilepaskan dengan banyak dan boleh mengelakkan keadaan ketoasidosis daripada berlaku.

Cara ini adalah lebih selamat untuk kedua-dua ibu dan juga bayi yang disusukan.

Kesimpulan

Diet Atkins mungkin boleh membantu anda untuk menurunkan berat badan
 dan ia mestilah dilakukan mengikut fasa yang dinyatakan seperti di atas.

Namun, bagi ibu yang menyusukan bayi, anda tidak boleh melakukan fasa pertama dan kedua kerana ia boleh menjejaskan kesihatan anda dan juga si manja.

Anda boleh mulakan diet Atkins pada fasa ketiga dan juga keempat.


Seronok Suap Si Manja Makan? TAPI Jaga-jaga! Ada 9 Makanan BERISIKO Buat Anak Tercekik

Tercekik makanan adalah perkara berisiko untuk terjadi kepada anak kecil, terutamanya di bawah usia 4 tahun. Tetapi adakah anda tahu untuk mengenal pasti jenis makanan yang harus dielakkan?

Potensi anak tercekik makanan

Biasanya
anak mungkin bersedia untuk menerima makanan seperti puri,
 yang tidak memerlukan kunyahan apabila mereka sudah mampu untuk menyeimbangkan kepala dan dapat duduk dengan sokongan.

Si manja berusia 6 hingga 12 bulan
 masih belajar cara untuk mengunyah dan menelan makanan. Ini bermakna mereka berisiko untuk tersedak.

Disebabkan itu, adalah penting untuk anda memerhatikan apa yang anak makan dan masukkan ke dalam mulutnya.

Cara penyediaan
 dan jenis makanan yang diberikan boleh meningkatkan risiko untuk anak tercekik makanan.

Sesetengah makanan yang dihidangkan adakalanya tidak dimasak, dihidangkan dalam potongan besar dan bentuk tertentu menjadikan masalah tersedak makanan dalam kalangan kanak-kanak lebih cenderung terjadi.

Memotong makanan dalam potongan lebih kecil pastinya dapat mencegah masalah tersedak dan tercekik.

9 jenis makanan berbahaya

Sebagai ibu bapa, memikirkan tentang risiko tercekik makanan, sudah tentu akan menyebabkan anda berasa risau, kan?

Usah bimbang, di sini Hello Doktor senaraikan 9 jenis makanan berisiko tercekik dan tersedak yang harus dielakkan, khususnya jika si manja berusia kurang daripada 4 tahun.

 Sosej

Ia antara makanan yang paling suka diberikan kepada anak. Namun ia amat berisiko menyebabkan tercekik kerana bentuknya seperti tiub dan mampat isinya.

Jika anda masih ingin berikan sosej, apa kata anda potong makanan tersebut secara memanjang dan kecil.

 Potongan daging

Pastikan daging diberikan dalam saiz gigitan yang kecil dan mudah dikendalikan oleh bayi atau anak kecil.

Sebaiknya elakkan daripada kepingan besar kerana anak cenderung mengigit pada kadar yang tidak sepatutnya. Ia boleh menyukarkan mereka untuk mengunyah atau menelan.

 Buah anggur

Umumnya, buah ini memang baik untuk bayi selagi ia disediakan dengan cara yang betul. Bagaimana?

Jika anda selalu memberikan si manja
sebiji anggur
 secara keseluruhan, ia SALAH. Sepatutnya anggur perlu dipotong memanjang dan kecil.

Kulit anggur juga boleh menyebabkan anak mengalami masalah tercekik makanan, jadi sebaiknya kupaskan kulitnya terlebih dahulu.

 Gula-gula

Kebanyakan gula-gula dihasilkan dalam tekstur yang keras. Jenis makanan seperti itu membuatkan anak berisiko tercekik apabila ia boleh menyebabkan saluran pernafasan tersumbat.

 Gila-gula getah

Jangan terkejut, ada ibu bapa yang memberikan si kecil
chewing gum
.

Sudah tentu makanan sebegitu berbahaya kerana boleh menyekat saluran udara kanak-kanak serta mengakibatkan tersedak dan tercekik.

 Kekacang & bijian

Tidak dinafikan ia jenis makanan yang sihat dan baik.

Pun begitu, ia adalah makanan yang cenderung menjadi punca anak tercekik kerana si kecil tidak mampu mengunyahnya dengan baik.

Anda harus sedar bahawa
gigi geraham
 bagi kanak-kanak di bawah usia 4 tahun mungkin belum tumbuh lagi, malahan mereka masih belajar untuk mengunyah. Jadi elakkan, okay?

 Bertih jagung

Siapa yang tidak sukakan
popcorn
? Rasanya yang manis pasti boleh menambat hati anak kecil.

Walau bagaimanapun, ia tidak sesuai diberikan kerana ketidakupayaan mereka untuk mengunyah.

Apa kata anda tunggu sehingga si manja berusia 4 tahun dan ke atas sebelum memberikannya kepada mereka?

 Mentega kacang

Tekstur jenis makanan ini boleh menyebabkan anak berdepan masalah tercekik makanan seperti memakan gula-gula keras atau
chewing gum
.

Ia boleh menyekat saluran pernafasan mereka.

 Sayuran mentah

Bagus jika
anak suka memakan sayuran
.

Tetapi pemberian sayuran mentah dalam potongan boleh mengakibatkan anak tersedak. Jadi berikan dalam saiz potongan yang lebih bersesuaian.

Kebanyakan anak suka makan sambil berjalan atau bergerak tetapi dengan 10 jenis makanan disenaraikan di atas, ia boleh meningkatkan risiko untuk mereka mengalami masalah tercekik makanan.

Pastikan anda duduk dengan baik dan elakkan daripada menjadi terlalu aktif semasa makan. Risiko akan meningkat sekiranya mereka tidak menumpukan sepenuh perhatian ketika makan.

Aktiviti berintensiti tinggi seperti berjalan
, berlari mahupun bercakap haruslah dielakkan.

Mencegah risiko tercekik makanan

Cara paling baik untuk menghindari daripada tercekik atau tersedak makanan adalah untuk menunggu sehingga si manja dapat duduk di kerusi dengan betul sebelum
memperkenalkan makanan pejal
.

Elakkan jenis makanan berisiko dan pastikan setiap makanan besar dipotong kepada saiz yang lebih kecil.

Sentiasa awasi anak anda ketika makan. Jangan asyik leka menghadap
phone
 pula, ya?


Endoskopi Gastrousus Atas

Definisi

Apa itu Endoskopi Gastrousus Atas

Endoskopi gastrousus (UGI) adalah kaedah yang digunakan untuk memeriksa bahagian-bahagian usus seperti esofagus, perut, dan bahagian pertama usus kecil (duodenum). Dalam ujian ini, endoskop, alat tontonan yang nipis dan fleksibel, digunakan untuk memasukkan melalui mulut anda dan kemudian perlahan-lahan digerakkan melalui kerongkong anda ke dalam saluran gastrousus atas.

Prosedur ini juga dipanggil esophagogastroduodenoscopy (EGD) kerana ia boleh mengkaji keseluruhan saluran gastrousus (GI) atas.

Jika dibandingkan dengan ujian sinar-X, endoskopi dapat memaparkan beberapa penyakit yang tidak dapat dilakukan oleh sinar-X. Kadang-kadang, tiada keperluan untuk menjalani pembedahan penerokaan jika endoskopi digunakan. Selain itu, ujian ini membantu doktor untuk mencari ulser, keradangan, tumor, jangkitan atau pendarahan; untuk mengumpul sampel tisu; untuk membuang polip dan merawat pendarahan.

Mengapa Endoskopi Gastrousus Atas dilakukan?

Prosedur Endoskopi UGI diarahkan untuk:

Menyiasat gejala gangguan penghadaman seperti rasa loya, muntah, sakit perut, kesukaran menelan dan pendarahan gastrousus;

Diagnosis beberapa penyakit seperti anemia, pendarahan, keradangan, cirit-birit atau kanser sistem pencernaan dengan mengumpul sampel tisu.

Merawat beberapa masalah pencernaan seperti membakar perdarahan urat untuk menghentikan pendarahan, meluaskan esofagus sempit, memotong polip atau mengeluarkan objek asing.

Perkara-perkara yang perlu diketahui

Apa yang perlu saya ketahui sebelum menjalani Endoskopi Gastrousus Atas?

Ujian ultrasound sering digabungkan dengan Endoskopi untuk memberikan gambar khusus dinding esophagus atau perut anda, untuk mendapatkan imej organ yang sukar dicapai, seperti pankreas anda. Video berdefinisi tinggi juga telah digunakan untuk mendapatkan gambar yang lebih jelas.

Ramai orang cenderung meminta doktor mereka untuk menggunakan pengimejan pita sempit untuk mengesan keadaan prakanser, seperti esophagus Barrett.

Dalam sesetengah kes, selepas siri ujian gastrousus atas, pesakit mungkin diminta untuk menjalani endoskopi untuk mengesan masalah yang semakin meningkat

Apabila doktor anda mengesyaki bahawa anda mengalami sumbatan saluran hempedu atau pankreas dan ujian lain (seperti ultrabunyi, imbasan hati, dan kajian sinar-X) memberikan keputusan yang tidak boleh dipercayai, Ujian cholangiopancreatogram retrograd (ERCP) boleh diarahkan untuk mengenal pasti punca jaundis. Ujian ini memeriksa saluran yang menyalirkan hati, pundi hempedu, dan pankreas.

Ketahui apa yang berlaku

Apakah persediaan yang perlu dilakukan sebelum menjalani Endoskopi Gastrousus Atas?

Anda mungkin diminta memberitahu doktor tentang keadaan perubatan yang anda dan semua ubat yang dipreskripsi serta ubat nonpreskripsi, vitamin, dan suplemen yang anda ambil, termasuk:

Aspirin atau ubat-ubatan yang mengandungi aspirin;

ubat artritis;

ubat anti-radang nonsteroid seperti ibuprofen dan naproxen;

Ubat penipisan darah;

Ubat tekanan darah;

Ubat diabetes

Anda perlu berhenti makan, minum, merokok dan mengunyah empat hingga lapan jam sebelum ujian bagi memastikan perut anda kosong untuk mendapat hasil ujian yang baik

Apa yang berlaku semasa Endoskopi Gastrousus Atas?

Doktor biasanya akan memberikan ubat untuk membantu anda tetap santai, selesa atau tidur semasa prosedur dijalankan. Dalam kes yang jarang berlaku, sedatif tidak digunakan semasa melakukan ujian. Anda akan diberi anestetik cecair untuk berkumur atau menyembur anestetik di bahagian belakang kerongkong anda. Anestetik ini menjadikan tekak anda rasa kebas dan menenangkan refleks gag. Kakitangan penjagaan kesihatan akan memantau tanda-tanda penting anda dan memastikan anda selesa.

Semasa anda berbaring di atas meja, endoskop dengan kamera kecil akan dimasukkan ke dalam esofagus anda dengan teliti dan seterusnya dimasukkan ke dalam perut dan duodenum anda. Kamera ini kemudiannya akan menghantar gambar ke monitor dan memeriksa lapisan saluran GI atas anda. Dalam proses ini, endoskopi mengepam udara ke dalam perut dan duodenum anda, menjadikannya lebih mudah untuk dilihat.

Semasa endoskopi GI atas, doktor mungkin:

Melakukan biopsi tisu di saluran GI atas anda. Anda tidak akan merasakan biopsi tersebut;

Menghentikan sebarang pendarahan;

Melaksanakan prosedur khusus lain, seperti mengembangkan striktur

Prosedur ini biasanya mengambil masa dari 15 hingga 30 minit. Anda boleh tidur semasa prosedur dilakukan kerana endoskop tidak mengganggu pernafasan anda.

Apakah yang berlaku setelah Endoskopi Gastrousus Atas?

Setelah menjalani Endoskopi GI atas, anda boleh menjangkakan perkara berikut:

Untuk tinggal di hospital atau pusat pesakit luar selama 1 hingga 2 jam selepas prosedur supaya kesan sedatif boleh reda;

Kembung atau mual untuk masa yang singkat selepas prosedur;

Sakit tekak selama 1 hingga 2 hari untuk kembali ke diet normal anda apabila anda boleh menelan secara normal kembali;

Untuk berehat di rumah untuk sepanjang baki hari itu.

Anda dan orang yang menjaga anda perlu mengikuti dengan teliti semua arahan doktor anda selepas prosedur.

Fahami keputusannya

Apakah makna keputusan saya?

Ujian untuk jangkitan tertentu boleh mengambil masa sehingga beberapa minggu, hasil lain mungkin dapat dilihat dalam masa 2 hingga 4 hari. Sesetengah hasil penemuan boleh dibincangkan sejurus selepas prosedur.

Endoskopi Gastrousus Atas

Normal:
 esofagus, perut, dan usus kecil atas (duodenum) kelihatan normal.

Tidak normal
: Terdapat keradangan atau kerengsaan di esofagus (esofagitis), perut (gastritis),

atau usus kecil.

Pendarahan, ulser, tumor, koyak, atau pengembangan vena (varises esofagus) terdapat di esofagus, perut, atau duodenum.

Hernia hiatus dijumpai.

Seksyen yang terlalu sempit (striktur) terdapat dalam esofagus.

Objek asing terdapat dalam esofagus, perut, atau duodenum

Sampel biopsi mungkin diambil untuk:

Mengenalpasti sekiranya tumor atau ulcer mengandungi sel kanser

Mengenalpasti sejenis bakteria yang dinamakan Helicobacter pylori( pylori).

Banyak situasi boleh mengubah hasil endoskopi gastrousus atas. Doktor anda akan berbincang dengan anda mengenai sebarang keputusan tidak normal yang mungkin berkaitan dengan gejala dan kesihatan masa lalu anda.

Julat normal untuk Endoskopi Gastrousus Atas boleh berbeza-beza mengikut makmal dan hospital. Sila berbincang dengan doktor anda apa-apa soalan yang anda ada mengenai keputusan ujian anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Tak Perlu Tunggu Malam, Ini 7 Posisi Bercinta Cepat & Pantas, Yang Penting Anda Puas!

Ada kalanya kalian berdua mungkin kesuntukan masa untuk bersama. Namun itu tidak boleh dijadikan alasan tidak melakukan hubungan seksual.
Ini 9 idea posisi bercinta cepat dan pantas, tak perlu lagi menunggu malam hari untuk bersenggama dengan si dia!

Posisi bercinta yang bagaimana pilihan kalian?

Apabila memperkatakan tentang hubungan seksual, mesti kebanyakan individu membayangkan sentuhan yang lemah-lembut dan perlahan.

Tetapi bagaimana kalau masa mencemburui kalian namun ketika itu anda ada keinginan untuk bersama.

Adakah perlu melupakan sahaja kemahuan hati tersebut, atau mungkin kalian boleh mencuba posisi bercinta dengan aksi cepat dan pantas?

Apa yang penting ketika bersama? Hubungan seksual yang penuh kelembutan atau mungkin aksi pantas namun tetap memberikan kepuasan?

Yang mana satu pilihan anda? T
idak salah mencuba sesuatu yang baru, kan?

Masa mencemburui? Ini 7 idea posisi bercinta cepat dan pantas

Melakukan hubungan seksual yang pantas tidak bererti anda berdua tidak boleh mencapai kepuasan.

Malahan mungkin ia mendatangkan keseronokan yang tidak pernah anda duga.

Jadi berikut 7 variasi yang boleh anda cuba:

 Soapy Shower Buddy

Mandi sendiri adalah 1 perkara biasa, jadi apa kata anda mengubahnya. Ketika sedang mandi, panggillah si dia ke dalam bilik mandi.

Adakah anda perlu terus menerkamnya? Ahh…jangan gelojoh. Sebaliknya cuba lakukan sedikit godaan.

 Apa kata anda berbual dengan si dia sambil gosokkan badan anda dengan sabun.

Jika ada spot tertentu pada badan anda yang digemarinya, sabunkan bahagian tersebut dengan sentuhan yang lebih istimewa. Kata kuncinya – goda si dia!

Kemudian ajak si dia untuk mandi bersama anda dan mula untuk mendekati si dia secara perlahan-lahan sebelum memulakan aksi bersama.

Anda berdua bukan sahaja memulakan hari dengan rasa lebih bahagia tetapi turut bersih bersama.
 Hati-hati jangan terlajak, nanti terlambat pergi ke kerja!

 Wordless Wake-Up

Anda sudah terjaga dan pasangan masih nyenyak tidur? Apa kata anda kejutkan si dia dengan kehangatan mulut anda?

Berikan ciuman, menjilat dan menghisap di antara kakinya (oral seks). Jika mood keghairahan hadir, lepaskannya.

Apabila si dia sudah terjaga, panjat ke atas badannya dan mulakan henjutan.

Walaupun henjutan yang anda lakukan mungkin perlahan, tetapi jangan terkejut jika
aksi berakhir dengan pantas disebabkan keajaiban morning wood.

 Quickie Fix

Ini antara posisi bercinta yang mudah dan pantas untuk dilakukan.

Anda hanya perlu membengkokkan pinggang dan letakkan tangan di atas perabot di rumah atau letakkan pada lutut sebagai sokongan.

Pasangan anda boleh melakukan penetrasi dari belakang.

Pastikan si dia memegang bahagian pinggul dan
lakukan pergerakan ekstra sekitar klitoris untuk rangsangan tambahan.

Istimewanya aksi hubungan seksual ini, ia boleh dilakukan di mana-mana ruang kediaman dan pada bila-bila masa nafsu menjentik hati.

 Heir to the Throne

Posisi bercinta ini rasanya lebih memberikan kelebihan kepada wanita, atau mungkin lelaki juga akan berasa puas – hanya anda yang mengetahui jawapannya.

Apa yang perlu anda lakukan hanya duduk di atas kerusi, meja atau apa sahaja yang boleh membantu anda duduk. Bukakan kaki anda dan biarkan si dia melakukan tugasnya.

Aksi ini adalah 1 aksi yang paling pantas melibatkan seks oral yang boleh dilakukan di mana-mana.

 The Elevator

Jika aksi seks oral sebelum ini memberikan kepuasan kepada wanita, kali ini pastinya kelebihan buat lelaki pula.

Untuk melakukan hubungan seksual ini, anda hanya perlu melutut di hadapannya dan mulakan aksi anda.

Dikatakan posisi ini juga sesuai jika dilakukan kepada pasangan wanita.

Jadi kelebihan aksi ini, sama ada lelaki atau wanita, kedua-duanya boleh merasai kepuasan. Cubalah nanti, okay?

 Stairway to Heaven

Tengah turun tangga dan tiba-tiba datang rasa ghairah dengan pasangan? Jangan risau, dekat tangga pun boleh jadi. Bagaimana?

Minta si dia duduk di atas tangga dan anda ambil kedudukan di atasnya.

Guna kelebihan pemegang tangga sebagai sokongan tambahan dan bagi membantu mengangkat berat anda.

 The Hot Seat

Aksi ini hampir sama seperti gaya di atas, cuma ia dilakukan di atas katil. Lakukan aksi dorongan ke depan dan ke belakang.

Jaga-jaga, masa mungkin mencemburui anda berdua.

4 tip hubungan seksual pantas

#1. Pelincir

Biasanya wanita akan mengambil masa yang lama untuk terangsang dan ghairah.

Jadi anda perlu
 memberikan sedikit pelincir pada bahagian intim wanita bagi membantu mempercepatkan keghairahannya
.

#2.
Vibrator

Posisi bercinta pantas boleh menyebabkan pasangan anda tidak berasa puas.

Jadi
mungkin kalian boleh menambah
sex toy
 seperti
vibrator
 untuk membantu memberikan lebih kepuasan
.

#3. Fantasi

Aksi seks pantas sangat sesuai digabungkan dengan sedikit rangsangan psikologi.

Jadi jangan lupa, bisikkan fantasi dan keinginan anda kepada si dia di telinganya.

#4. Tidak semestinya penetrasi

Kadang-kala melakukan hubungan seksual tidak bermaksud perlunya penetrasi.

Memberikan kucupan hangat melalui oral seks adakalanya sudah mampu membuatkan si dia tersenyum
.

Tiada alasan lagi

Setiap gaya dan posisi bercinta yang disenaraikan di atas boleh dilakukan hampir di mana-mana, atas kerusi atau sebarang tempat yang bersesuaian.

Tiada alasan lagi untuk tidak bersama.

Jangan biarkan hubungan kalian dingin seperti salju, hangatkannya kembali dengan posisi bercinta pantas dan cepat ini!


Eh! Betul Ke Suami Pun Boleh Meroyan Selepas Isteri Bersalin?

Bersalin
 adalah pengalaman buat wanita yang sangat menakjubkan. Dalam masa yang sama juga, ia boleh jadi mengerikan. Sudah pasti anda pernah terbaca atau terdengar mengenai wanita meroyan selepas bersalin, kan? Ya, ia adalah perkara yang mungkin biasa terjadi. Namun, lain pula ceritanya kalau lelaki yang meroyan! Nak tahu lebih lanjut, teruskan membaca artikel ini.

Lelaki pun boleh meroyan?

Buat anda yang belum tahu, lelaki juga boleh mengalaminya. Kemurungan selepas
bersalin
 dalam kalangan lelaki ini dikenali sebagai
paternal postpartum depression
 (PPPD). Menurut Dr Yen Teck Hoe yang merupakan pengarang laman sesawang
Positive Parenting
, kira-kira 1 daripada 10 lelaki berisiko mengalami masalah ini.

Siti Fatimah Abdul Ghani, Pegawai Psikologi Kanan Bahagian Kaunseling Universiti Putra Malaysia (UPM) pula menegaskan bahawa kebarangkalian lelaki mengalami masalah ini adalah 2.5 kali ganda berbanding wanita. Meskipun ia tidak begitu diketahui umum, fenomena ini kian teruk berlaku. Jadi, lelaki di luar sana perlu lebih berhati-hati.

Apa punca ia berlaku?

Menurut kajian yang dilakukan oleh laman sesawang
Parents.com
, punca ia berlaku adalah sama seperti wanita juga iaitu perubahan paras turun naik hormon yang akan menyebabkan gangguan
emosi
. Untuk lebih mendalam, lelaki akan mengalami masalah ini jika hormon testosteron menurun manakala hormon estrogen, prolaktin dan kortisol meningkat.

Bukan itu sahaja, ramai pakar psikologi turut berpendapat bahawa lelaki mungkin mengalaminya ekoran daripada tekanan hidup yang makin meningkat. Mana tidaknya, mereka kini perlu menanggung tanggungjawab untuk menjaga anak yang baru lahir. Jadi, kos sara hidup sudah pasti akan melambung lebih tinggi.

Apa tanda ia berlaku?

Ia tidak banyak berbeza dengan wanita. Lelaki yang meroyan akan menunjukkan tanda seperti berikut:

Mudah marah,
gelisah
, tidak boleh duduk diam

Lesu, tidak bermaya, tidak bertenaga

Selalu bersedih dan menangis

Menjauhkan diri dari bayi dan isteri

Lebih kerap berada di luar rumah

Konsentrasi terganggu

Selalu bercakap mengenai kematian

Jadi, apa yang perlu dilakukan?

Ia adalah perkara yang tidak boleh dielakkan. Oleh itu, jangan sesekali menyalahkan dirinya atau diri anda sendiri. Jika dia cuba mengelak dari tanggungjawab sebagai bapa atau suami, jangan memarahinya, ia hanya akan membuat keadaan lebih teruk. Sebaliknya, beri sokongan, dorongan dan galakan kepada mereka.

Selain itu, mungkin ada beberapa rawatan klinikal & tradisional buat lelaki meroyan:

Terapi perlakuan kognitif – mengajar strategi harian mengatasi masalah ini

Terapi seni ekspresif – menyokong proses pertumbuhan mental, emosi dan pemikiran individu.

Jadi, jangan terkejut jika anda terdengar, terbaca atau anda sendiri sebagai lelaki mengalami masalah meroyan selepas isteri bersalin. Ia adalah perkara yang mungkin tidak biasa, namun boleh dialami oleh beberapa lelaki. Jika berlaku, segera dapatkan bantuan pakar, ya?

Hello Health Group
 tidak menyediakan nasihat perubatan, diagnosis, atau rawatan.

Baca juga:

Apa itu Meroyan?

“Meroyan” Selepas Bersalin: Benar atau Karut?

Bolehkah Meroyan Berlaku Lama Selepas Bersalin?


10 Cara Hilangkan Sakit Tekak Yang CONFIRM Berkesan, Jom Cuba!

Ada banyak cara yang boleh anda lakukan untuk kurangkan atau hilangkan sakit tekak. Selain pengambilan ubat-ubatan, anda juga boleh berehat, ambil madu dan juga suplemen untuk tingkatkan daya tahan badan.

Dalam artikel kali ini, kami akan terangkan
10 cara hilangkan sakit tekak dengan cepat
, sesuai untuk mereka yang inginkan kelegaan pantas!

Untuk mendapatkan lebih banyak informasi tentang Keadaan Telinga, Hidung & Tekak, sila klik
di sini
.

10 cara hilangkan sakit tekak

Sakit tekak boleh berlaku disebabkan pelbagai perkara. Salah satunya ialah jangkitan virus. Selalunya, sakit tekak yang disebabkan virus tidak dapat dipulihkan dengan
pengambilan antibiotik.

Namun, ia akan sembuh dengan sendirinya dalam masa 5-7 hari. Jika ia tidak sembuh dan semakin melarat, jumpa doktor secepat mungkin untuk rawatan.

Untuk mengurangkan kesakitan, anda boleh
ambil ubat tahan sakit
 yang boleh dibeli di farmasi berdekatan.

Antara punca sakit tekak yang lazim ialah:

Virus seperti
COVID-19

Jangkitan bakteria

Sakit tekak disebabkan alahan

Asid refluks

Tabiat merokok atau terdedah kepada asap rokok sekunder

Di bawah, kami akan terangkan beberapa cara untuk kurangkan sakit tekak yang mungkin dapat membantu:

1. Ambil makanan atau minuman yang hangat

Teh, kopi o panas atau
sup ayam
 mungkin dapat membantu kurangkan sakit tekak yang dialami.

Bukan itu sahaja, pengambilan cecair juga dapat memastikan lapisan mukosa pada kawasan tekak sentiasa bersih dan bebas daripada sebarang jangkitan.

2. Bukan makanan panas sahaja, sejuk juga dapat membantu!

Ada juga orang yang gemar mengambil makanan yang sejuk seperti aiskrim atau minuman berais ketika sakit tekak.

Sebenarnya, tidak ada masalah sekiranya anda suka mengambil minuman sejuk, asalkan ia membuatkan tekak anda rasa lega.

3. Berkumur dengan air garam

Campurkan ½ sudu teh garam ke dalam segelas air suam. Kumur dengan larutan ini sekurang-kurangnya sekali dalam masa 3 jam.

Ini merupakan salah satu cara untuk mengurangkan simptom sakit tekak secara semula jadi.

Air garam
 dapat mengurangkan bengkak dan iritasi pada kawasan tekak. Anda juga boleh gantikan garam dengan
baking soda
.

Larutan ini juga dapat mengurangkan sakit tekak dan membantu
mengurangkan asid refluks.

4. Gunakan madu untuk hilangkan sakit tekak

Madu merupakan antara
penawar semula jadi
 terbaik untuk sakit tekak. Ia mempunyai sifat antibakteria yang dapat memulihkan luka dan mengurangkan inflamasi.

Campurkan 2 sudu madu ke dalam secawan air suam. Kacau dan minum beberapa kali sehari.

Walau bagaimanapun, madu tidak sesuai untuk kanak-kanak yang berusia
1 tahun ke bawah.

5. Hilangkan sakit tekak dengan lozeng

Pengambilan lozeng mungkin dapat membantu anda mengurangkan masalah sakit tekak.

Ada lozeng yang
mengandungi ubat khas
 untuk merawat sakit tekak dan batuk. Ada juga yang mengandungi madu untuk melegakan kerengsaan.

Walau bagaimanapun, elakkan pemberian lozeng kepada kanak-kanak bawah 4 tahun. Ia mungkin boleh menyebabkan mereka tercekik.

Menurut kajian, lozeng yang mengandungi
amylmetacresol
dan
2,4-dichlorobenzylalcohol (AMC/DCBA)
 sangat efektif untuk mengurangkan simptom sakit tekak.

6. Makan ubat antihistamin untuk hilangkan sakit tekak

Antihistamin mungkin dapat mengurangkan sakit tekak yang berlaku disebabkan alahan.

Walau bagaimanapun, ada banyak lagi remedi lain yang dapat membantu.

Sebagai contoh, pengambilan madu dan lozeng mungkin sudah mencukupi untuk mengurangkan simptom.

Baca juga:

7 Jenis Ubat Batuk Terbaik Di Pasaran, Boleh Legakan Batuk & Sakit Tekak Anda!

5 Petua Hilang Sakit Tekak Hanya Dari Rumah, Sekejap Cuba Dah Cepat Sembuh!

7. Ambil vitamin dan suplemen

Pengambilan suplemen memainkan peranan penting untuk memastikan sistem imun badan sentiasa sihat.

Antara suplemen yang mungkin dapat membantu:

Vitamin C

Vitamin D

Zink

Pengambilan vitamin dan suplemen di atas dapat mengurangkan simptom demam dan mempercepatkan pemulihan.

Selain pengambilan suplemen, anda juga boleh mendapatkan vitamin ini daripada buah-buahan dan sayur-sayuran.

Baca lebih lanjut mengenai makanan yang mengandungi banyak
vitamin C dan D di sini.

8. Cuba minum teh herba

Ada banyak jenis teh herba yang anda boleh cuba untuk hilangkan sakit tekak.

Contohnya,
teh hijau
 mempunyai sifat antibakteria dan antiradang yang dapat melawan jangkitan. Teh kamomil pula dapat mengurangkan simptom yang anda alami.

Teh panas juga mungkin dapat mengurangkan sakit tekak yang dialami.

Jadi, sekiranya anda tidak mempunyai opsyen lain, teh merupakan minuman yang paling mudah dan pantas untuk anda cuba.

Namun, sebelum minum, periksa dahulu
kandungan kafeinnya
 ya. Kalau tidak, susah tidur malam nanti!

9. Gunakan
humidifier

Penggunaan
 humidifier
 mungkin dapat membantu kurangkan sakit tekak dan mengurangkan
simptom alahan yang lain.

Humidifier
 dapat membantu menukar air kepada wap. Ia juga membuatkan udara di sekeliling lebih lembap dan mempunyai kandungan air yang tinggi.

Disebabkan kadar lembapan yang tinggi, kita kurang berisiko untuk mengalami sakit tekak.

Jadi, penggunaan
humidifier
 di rumah dan tempat kerja mungkin dapat membantu mengurangkan sakit tekak.

10. Jangan lupa rehat

Rehat yang mencukupi merupakan penawar terbaik untuk sakit tekak.

Jangan bercakap dengan banyak dan cuba berbaring. Tinggikan sedikit bantal untuk kurangkan kesakitan dan ketidakselesaan yang berlaku disebabkan sakit tekak.


Masalah Haid Tidak Teratur? Jika Alaminya, Segera Jumpa Pakar!

Masalah haid tidak teratur? Eh…bahaya tu! Jom kenal pasti masalah haid dan kesan haid yang tidak boleh dipandang remeh. Segera jumpa pakar.

Masalah haid, normal atau luar biasa?

Haid yang dialami adalah berbeza bagi setiap wanita.

Ada yang mengalami pengeluaran darah yang sedikit dan untuk tempoh yang pendek.
Terdapat juga individu wanita yang haidnya banyak dan berpanjangan.

Selalunya selepas beberapa tahun mengalami haid, anda sudah boleh memahami tentang kitaran haid, menjangkakan tempoh period serta jumlah aliran darah.

Apabila berlaku sesuatu di luar kebiasaan, seperti tompokan darah antara tempoh haid atau mengalami alirah darah yang luar biasa, pastinya anda akan tertanya apa yang sedang berlaku.

Adakah
masalah haid
 yang dialami itu normal atau ia sesuatu yang perlu dibimbangkan?

Menurut Pengarah Endokrinologi Reproduktif Stamford Hospital di Stamford, Connecticut, Dr Frances Ginsburg,

“
Seorang wanita perlu memahami kitaran haidnya. Ia membantu memberikan petunjuk jika berlaku sesuatu yang tidak sepatutnya
.”

Kesan Masalah haid Tidak Teratur

Berikut adalah antara
masalah berkaitan haid
yang paling kerap dialami oleh kebanyakan wanita:

1. Haid terhenti atau perlahan

Persoalan penting jika anda tidak mengalami period, berapa usia anda sekarang ini?
Selalunya haid terhenti berpunca daripada faktor usia. Ia dipanggil
amenorrhea.

Bagi wanita berusia lingkungan 20-an hingga 30-an, kemungkinan besar anda tidak haid kerana faktor kehamilan.

Bagi wanita berusia 40-an atau 50-an, anda mungkin berada dalam
peringkat perimenopaus
 – 1 tempoh sebelum berlaku menopaus.

Ia berlaku kerana ovari memperlahankan pengeluaran estrogen, jadi kekerapan untuk period semakin berkurangan. Dalam tempoh itu juga, haid yang dialami mungkin pendek atau sedikit.

Jika haid terhenti berterusan selama 12 bulan, itu bermakna anda sudah di dalam
peringkat menopaus
.
 Purata usia wanita mengalami menopaus adalah 51 tahun.

Melakukan senaman secara berlebihan
 juga boleh menjadi punca masalah haid ini. Senaman intensiti tinggi memberikan kesan kepada pengeluaran dan pengawalan hormon kesuburan yang terlibat dalam kitaran haid.

Antara sebab lain adalah seperti:

Masalah obesiti

Menyusu badan

Tekanan

Sindrom ovari polisistik (PCOS)

Kegagalan ovari – kehilangan fungsi ovari normal sebelum berusia 40-tahun

Penyakit rahim

Masalah kelenjar tiroid atau kelenjar pituitari

Gangguan hipotalamus – kawasan otak yang membantu pengawalan hormon kesuburan.

2. Datang haid banyak

Biasanya wanita akan kehilangan antara 2 hingga 3 sudu darah setiap bulan. Namun, bagi wanita dengan darah haid banyak, boleh kehilangan sehingga 5 sudu darah.

Keadaan ini dipanggil menorrhagia. Jika berterusan, kesan period yang dialami ini boleh menyebabkan anda kehilangan zat besi dan cenderung mengakibatkan anemia.

Jika anda mengalami masalah aliran darah banyak secara berterusan, pastikan anda melakukan pemeriksaan doktor.

Beberapa faktor lain boleh menyebabkan masalah haid yang banyak adalah:

Terdapat fibroid uterus atau polip – pertumbuhan bukan kanser dalam lapisan rahim

Mengalami keguguran atau mengandung luar rahim

Penggunaan ubatan tertentu

Perubahan dalam
pengambilan pil pencegah kehamilan

Masalah pembekuan darah seperti penyakit
von Willebrand

Kanser rahim

Anda boleh mengesan jika anda
mengalami aliran darah haid yang banyak dengan mengira
pad atau tuala wanita
 yang digunakan
. Menukar pada setiap jam adalah antara petandanya.

3. Pendarahan antara tempoh haid tidak teratur

Jika anda mengalami pendarahan di antara tempoh kitaran, ia merupakan satu masalah yang tidak boleh diabaikan dan perlu diperiksa.

Kesan period yang berlaku ini mungkin didasari oleh keadaan tertentu. Antaranya seperti mengalami kesakitan pada bahagian sekitar faraj atau mungkin kerana anda terlupa untuk mengambil pil pencegah kehamilan.

Namun ia juga boleh menjadi petunjuk kepada masalah lebih serius melibatkan
kehamilan luar rahim (ektopik) atau kanser
. Jadi pemeriksaan doktor sangat diperlukan.

4. Masalah haid tidak teratur, kesakitan serius?

Kedatangan haid
 dan ketidakselesaan adalah 1 gabungan biasa. Biasanya anda akan mengalami kekejangan kerana
lapisan uterus
 ‘melepaskan’ prostaglandin.

Kesakitan dan ketidakselesaan itu biasanya akan hilang dalam masa 1 atau 2 hari.

Walau bagaimanapun, bagi sesetengah wanita kesakitan dialami terlalu menyakitkan sehingga menghalang mereka untuk bangun dari katil.

Keadaan ini dinamakan sebagai
dysmenorrhea
.
Kesan period ini boleh disertai simptom
 seperti cirit-birit, loya, muntah, sakit kepala atau kesakitan pada bahagian belakang.

Adakalanya kesakitan itu adalah kesan period itu sendiri, namun ia juga boleh berpunca daripada keadaan endometriosis dan fibroid.

Untuk mengetahui punca masalah ini, anda perlu melakukan pemeriksaan doktor.

Ujian pelvik dan ujian Pad akan dilakukan bersama dengan pemeriksaan diagnostik lain seperti imbasan ultrabunyi.

Lakukan pemeriksaan doktor

Sekiranya
masalah haid
 yang berlaku adalah di luar kebiasaan sehingga menjejaskan kehidupan harian anda, itu bermakna anda perlu mendapatkan pemeriksaan doktor.

Lakukan pemeriksaan jika anda mengalami keadaan seperti yang disenaraikan di atas. Jangan ambil mudah tentang keadaan kesihatan diri anda sendiri.

Hello Health Group
 tidak menyediakan nasihat perubatan, diagnosis, atau rawatan.


Alamak, Kondom Tersekat Dalam Faraj! Jangan Panik, 6 Teknik Ini Dapat Membantu

Hubungan seks sepatutnya menyeronokkan, tetapi anda pasti akan tertekan jika risiko kondom tersekat dalam faraj. Walaupun keadaan ini jarang berlaku, namun anda masih perlu belajar bagaimana untuk mengatasinya dan bukan hanya memikirkan keterujaan di atas katil.

Untuk mendapatkan lebih banyak info tentang Kesihatan Seksual, sila dapatkannya
di sini.

Apa perlu buat bila risiko kondom termasuk dalam faraj?

Bertenang

Sekiranya kondom tersekat di dalam, ia pasti hanya berada antara saluran vagina dan serviks
(bahagian bawah rahim).
 Jadi, tidak ada keperluan untuk panik. Tarik nafas panjang dan beralih ke langkah seterusnya.

Keluarkan dengan jari

Pertama, basuh tangan dan pastikan kuku benar-benar bersih. Jika anda mempunyai kuku panjang, potong kuku sebelum cuba memasukkan jari anda.

Jika anda boleh merasakan kondom dari dalam, anda mungkin boleh mencapainya. Cuba ambil dan tarik sendiri terlebih dahulu.

Minta bantuan

Sekiranya anda tidak bernasib baik untuk mencapainya sendiri, anda harus meminta bantuan pasangan anda. Mungkin lebih mudah baginya untuk melakukannya daripada anda sendiri. Memandangkan dia juga menyumbang kepada kemalangan ini, jangan malu untuk bertanya.

Mencangkung

Berbaring tidak akan membantu anda. Anda mungkin perlu mencuba posisi mencangkung yang memudahkan kondom keluar. Siapa tahu mungkin graviti dapat membantu anda dalam kes ini.

Satu kaki di atas lantai dan satu lagi di atas kerusi

Mencangkung pun tidak berfungsi? Cuba kedudukan ini: Berdiri dan letakkan satu kaki di atas kerusi. Kemudian duduk ke bawah sambil cuba menolak kondom keluar.

Jumpa pakar sakit puan

Jika anda tidak boleh mengeluarkan kondom keluar dengan kaedah yang disebutkan di atas, sudah tiba masanya anda menemui doktor. Anda pasti terkejut untuk mengetahui bahawa pakar sakit puan kerap mengendalikan kes kondom tersekat.

Anda bukan orang pertama yang memerlukan perhatian perubatan seperti ini dan jangan salahkan diri sendiri. Tidak ada yang salah dengan diri anda atau faraj yang menyebabkan perkara ini berlaku.

Ia adalah satu kemalangan dan boleh berlaku kepada sesiapa sahaja. Bukan salah anda atau pasangan.

Ketahui risiko yang anda hadapi

Anda juga patut mengetahui bahawa sebaik sahaja kondom tersekat di dalam, kaedah kontraseptif ini sudah tidak lagi berkesan. Anda berisiko terkena penyakit kelamin dan
 kehamilan tidak terancang.

Oleh itu, jika mempunyai bayi bukanlah kehendak anda pada masa ini, sebaiknya anda dapatkan
kontraseptif kecemasan
. Selain itu, jangan lupa untuk mendapatkan ujian penyakit kelamin. Diagnosis dan rawatan awal adalah kunci untuk menguruskan penyakit kelamin dan menjalani kehidupan yang sihat.


Ingin Bagi Angin Pasang Cepat Surut, Lelaki Kena Ikut 5 Pantang Larang Ini!

Bagi anda yang mengalami angin pasang, mungkin ada beberapa pantang larang angin pasang yang perlu anda ketahui. Ia boleh membantu anda menguruskan keadaan yang anda alami dengan lebih baik.

Jika tidak, anda pasti akan berasa segan dengan keadaan tersebut yang masih tidak sembuh-sembuh.

Ikuti penerangan dan pantang larang di bawah ini.

Untuk mendapatkan lebih banyak info tentang Kesihatan Lelaki, sila dapatkannya
di sini.

Apakah yang dimaksudkan dengan angin pasang?

Kami pasti ada sesetengah pembaca Hello Doktor, khususnya kaum lelaki yang mengalami masalah angin pasang atau juga disebut hidrocele.

Keadaan ini terjadi apabila terdapat cecair yang berkumpul dalam skrotum atau kantung zakar. Apabila cecair ini berkumpul
dalam zakar
, ia akan menyebabkan pembengkakan
pada skrotum
.

 Keadaan ini lebih dikenali sebagai angin pasang berair.

Walau bagaimanapun, keadaan ini agak berbeza
dengan hernia
. Namun, hidrocele masih boleh berkembang kepada hernia jika ia menjadi semakin teruk.

Untuk makluman anda, hernia adalah jenis atau versi angin pasang yang lebih teruk berbanding hidrocele.

Pantang larang angin pasang

Terdapat banyak rawatan yang tersedia untuk merawat hidrocele tetapi anda perlu ingat bahawa apa yang anda makan juga memainkan peranan utama dalam memperbaiki gejala hidrocele.

Jika anda mengalami hidrocele, anda harus tahu makanan apa yang boleh membantu memperbaiki keadaan dan makanan apa yang boleh memburukkan lagi hidrocele tersebut.

Berikut adalah antara pantang larang angin pasang yang anda perlu ikuti:

#1. Jauhi makanan ringan

Makanan ringan seperti piza, burger dan kentang goreng sangat rendah kandungan mineral, vitamin dan serat.

 Ini boleh menyebabkan banyak masalah, malah boleh memburukkan keadaan hidrocele.

Makanan ringan sememangnya tinggi kandungan minyak dan boleh menghalang
pergerakan usus
 yang betul.

Ini kemudiannya boleh menyebabkan
masalah sembelit
 yang membuatkan peneranan kuat semasa membuang air besar.

Proses meneran ini kemudiannya boleh memburukkan hidrocele yang sedang anda alami.

#2. Jeruk atau kafein

Bagi mereka yang mengalami keadaan ini, jeruk dan
minuman berkafein
 sememangnya perlu dielakkan.

Sebagai contoh, jeruk mengandungi garam dan minyak yang agak tinggi sehingga boleh menjejaskan sistem penghadaman.

Begitu juga dengan pengambilan kafein, ia mempunyai kesan berbahaya pada
sistem pencernaan
 serta beberapa kesan sampingan yang lain.

#3. Makanan yang diproses

Salah satu pantang larang angin pasang mesti dibuat adalah mengelakkan makanan yang diproses.

Makanan yang diproses mengandungi garam dan gula yang berlebihan.
Pengambilan garam
 dan gula dalam kuantiti yang banyak boleh menyebabkan pelbagai masalah kesihatan.

Bukan itu sahaja, makanan seperti ini turut mempunyai
kandungan serat
 dan vitamin yang rendah, di mana ia amat diperlukan untuk mengekalkan kesihatan yang baik.

 Selain itu, makanan yang diproses juga mengandungi banyak bahan tiruan yang boleh membawa kepada masalah kesihatan yang serius.

Oleh itu, makanan yang diproses harus dielakkan jika anda mengalami keadaan ini.

#4. Makanan pedas

Penghidap keadaan ini juga dinasihatkan untuk mengurangkan pengambilan
makanan pedas
 dan berempah.

Selain
makanan yang pedas
, makanan berat dan berminyak juga perlulah dielakkan.

Ini kerana, hidangan seperti ini mempunyai banyak kesan berbahaya kepada tubuh.

 Jenis makanan ini sememangnya boleh mengganggu dan menyebabkan ketidakselesaan pada perut.

#5. Makanan yang diawet

Makanan yang diawet juga perlu menjadi antara pantang larang angin pasang yang perlu dipatuhi.

Ini kerana, makanan yang diawet biasanya mengandungi bahan-bahan kimia dan pengawet buatan yang kurang baik untuk kesihatan tubuh.

Bahan pengawet yang terlalu tinggi juga boleh menjejaskan keadaan angin pasang yang sedang anda alami.

Bukan itu sahaja, bahan pengawet juga boleh menyebabkan pelbagai komplikasi dan mewujudkan beberapa isu kesihatan yang lain.

Malah, ia berisiko untuk menyebabkan
masalah kanser
.

Kesimpulan

Angin pasang bukanlah satu penyakit yang agak serius, namun ia boleh memberikan ketidakselesaan dan mengganggu fikiran jika lambat sembuh.

 Untuk kaum lelaki, keadaan ini pastinya boleh membuatkan anda kurang berkeyakinan, lebih-lebih lagi sewaktu berhadapan dengan pasangan anda.

Oleh itu, cuba ikuti pantang larang angin pasang yang diberikan ini agar keadaan yang dialami anda akan lebih cepat pulih.


Menghidap Kanser Paru-Paru Ketika Hamil, Ketahui Risiko Yang Ibu Dan Bayi Boleh Dapat

Kanser paru-paru merupakan sejenis kanser yang biasa dalam kalangan lelaki. Walau bagaimanapun, kebelakangan ini, kanser paru-paru telah menjadi lebih lazim dalam kalangan wanita lebih-lebih lagi ibu yang sedang hamil hingga menyebabkan kehamilan bermasalah.

Apabila seorang wanita itu sudah berusia, mereka lebih berisiko untuk
menghidap kanser semasa mengandung.

Diagnosis kanser boleh mendatangkan masalah kehamilan yang serius. Walau bagaimanapun, kanser ketika wanita sedang mengandung merupakan sesuatu yang amat jarang berlaku.

Dalam 1000 kehamilan, selalunya hanya akan ada satu kes yang melibatkan wanita yang mempunyai kanser.

Tambah lagi, disebabkan perubahan dalam sosio ekonomi dan budaya lebih-lebih lagi dalam kalangan wanita di negara barat, semakin ramai wanita yang berkahwin dan mengandung ketika mereka menginjak ke umur 30 tahun ke atas.

Kehamilan bermasalah- Kanser paru-paru dalam kalangan wanita mengandung

Kanser merupakan punca kedua kematian wanita yang berumur antara 25 ke 39 tahun. Untuk pengetahuan anda, kanser sebagai masalah kehamilan merupakan sesuatu yang amat jarang berlaku.

Walau bagaimanapun, disebabkan semakin ramai wanita yang merokok, kejadian yang jarang berlaku ini kini semakin meningkat.

Menurut
Journal of Advanced Research
, mereka telah meneliti kes kanser paru-paru yang berlaku dalam kalangan wanita mengandung. Di dalam jurnal tersebut, mereka menyimpulkan:

Purata umur wanita semasa didiagnosis ialah 36 tahun.

Diagnosis selalunya dilakukan ketika kehamilan menghampiri trimester ketiga.

Pesakit selalunya menghidap
kanser paru-paru bukan sel kecil (
non-small cell lung cancer)

97% daripada pesakit sudahpun menginjak ke kanser tahap 3 atau tahap 4 ketika didiagnosis.

82% daripada wanita ini melahirkan anak yang sihat.

Hanya 40 sahaja kes kehamilan ketika menghidap kanser paru-paru yang pernah dicatatkan. 77% daripadanya ialah kanser paru-paru bukan sel kecil, manakala selebihnya ialah
adenocarcinoma
.

Diagnosis kanser paru-paru
 dalam kalangan wanita mengandung boleh mencetuskan masalah jika tidak dikesan awal.

Tambah lagi,
simptom seperti sesak nafas dan kahak
 yang berdarah selalunya dianggap sebagai jangkitan semasa mengandung.

Sakit tulang pula sering dianggap sebagai salah satu simptom biasa yang kerap dialami oleh wanita hamil.

Disebabkan doktor tidak akan melakukan ujian imbasan kerana bimbang akan keselamatan bayi dalam kandungan, selalunya simptom kanser akan disalah anggap sebagai simptom wanita mengandung yang biasa terjadi.

Rawatan sukar untuk dijalankan

Rawatan untuk wanita yang menghidap kanser paru-paru sukar untuk dijalankan kerana ada banyak cabaran dari segi emosi dan juga etika.

Keputusan lebih sukar untuk dilakukan jika kanser telahpun mencapai tahap yang serius. Pada ketika ini, tidak ada lagi rawatan yang efektif boleh diberikan kepada pesakit.

Diagnosis kanser ketika kehamilan akan membuatkan pakar berada di satu persimpangan yang sukar. Pilihan yang ada ialah untuk memulakan rawatan secepat mungkin semasa diagnosis atau gugurkan kehamilan ketika masih awal.

Apa yang menjadi masalah ialah
rawatan untuk kanser paru-paru
ketika kehamilan amat sukar dilakukan. Hingga hari ini, masih belum ada lagi rawatan yang
standard
 untuk pesakit kanser ketika hamil.

Menurut laporan, 51.4% pesakit menerima rawatan selepas bersalin, manakala 24% menerima rawatan semasa kehamilan.

Pesakit yang berada dalam tahap 1 dan 2 boleh melakukan thoracotomy, manakala pesakit yang mempunyai kanser pada tahap 3 dan 4 pula akan dirawat dengan kemoterapi. Terapi radio pula selalunya akan dilakukan kepada pesakit setelah bersalin.

Terapi radio tidak digalakkan untuk dilakukan ke atas wanita mengandung  kerana boleh menyebabkan kecacatan pada fetus lebih-lebih lagi jika ia dilakukan pada trimester pertama.

Prognosis kanser paru-paru dalam kalangan ibu hamil

Pesakit kanser paru-paru yang mengandung perlu tahu mengenai prognosis masing-masing.

Prognosis ialah satu perkara yang mungkin terjadi kepada pesakit mengenai penyakit yang mereka alami pada masa hadapan. Mereka perlu tahu peratusan kesembuhan dan kemungkinan kanser tersebut kembali pada masa hadapan.

Prognosis keseluruhan kanser paru-paru ketika kehamilan amatlah mengecewakan. 12% daripada ibu yang hamil akan meninggal dunia 1 bulan selepas melahirkan anak.

70% ibu hamil hanya mampu bertahan selama beberapa bulan. Hanya 12% sahaja yang boleh hidup melebihi 12 bulan.

Walau bagaimanapun, pesakit yang didiagnosis ketika kanser masih lagi berada di tahap yang awal mempunyai prognosis yang lebih baik. Kebanyakkannya dapat menjalani hidup dengan sihat walaupun 19 bulan selepas bersalin.

Kesimpulan

Kanser paru-paru ketika mengandung merupakan sesuatu yang amat jarang berlaku.

Walaubagaimanapun, bilangan pesakit mungkin akan meningkat jika semakin ramai wanita berkahwin lanjut usia dan mengamalkan tabiat kurang sihat seperti merokok.

Jika anda mempunyai faktor risiko untuk mendapat kanser paru-paru, anda dinasihatkan untuk berjumpa dengan doktor terlebih dahulu bagi mendapatkan khidmat nasihat jika merancang untuk mengandung.

Pastikan doktor tahu berapa lama anda merokok kerana ujian saringan boleh dilakukan bagi memastikan kesihatan ibu sihat sebelum hamil dan tiada kehamilan bermasalah akan muncul.


Bagaimana Rasa Bersyukur Mempengaruhi Hidup Anda

Kadang-kadang dalam hidup, anda mesti mengalami kemurungan, kegelisahan atau kesedihan. Pada saat-saat ini, mencari rawatan di luar selalunya tidak berfungsi. Pernahkah anda mendengar bahawa setiap sikap positif yang anda lakukan membuatkan anda lebih bahagia atau sekurang-kurangnya berasa lebih baik?

Berikutan banyak penyelidikan psikologi, rasa syukur atau berterima kasih dianggap mempunyai hubungan utama dengan kebahagiaan manusia. Oleh itu, sangat penting untuk mempelajari cara-cara untuk menyatakan sikap yang berharga ini dan bagaimana anda boleh mengamalkannya dalam setiap keadaan kehidupan anda.

Tahu mengenai bersyukur

Gratitude
 adalah perkataan yang berasal dari perkataan Latin gratina. Ia bermakna rasa bersyukur dan sentiasa menghargai apa yang anda miliki tanpa mengira ia nyata atau tidak. Pemikiran bersyukur mendorong anda untuk menghargai pengalaman hidup. Dengan mengambil dan menikmati perasaan yang menyenangkan dalam kehidupan, anda mencipta cahaya untuk diri anda mencapai kenikmatan hidup maksimum tanpa menghiraukan kesulitan semasa anda.

Dengan pemikiran yang bersyukur, anda boleh mengakui perkara kebaikan yang anda miliki. Dengan itu, anda boleh mencari cara untuk menyelesaikan masalah yang membebankan anda. Melalui proses itu, anda secara beransur-ansur akan merealisasikan sumber kebaikan. Semua orang hidup bukan sebagai individu tetapi dikelilingi oleh orang lain dan ciptaan yang tidak dapat dijelaskan.

Mencari kebahagiaan adalah untuk mencari sambungan yang tepat kepada apa yang mengelilingi anda. Orang yang bersyukur terbukti lebih baik dalam menyelesaikan masalah ketika menghadapi kesulitan. Sebagai contoh, orang yang mempunyai penyakit kronik seperti HIV lebih optimis untuk mencari pelan pemulihan dan elak menyalahkan diri sendiri.

Rasa dan ucapkan rasa bersyukur

 Untuk merasakan dan mengucapkan rasa syukur/terima kasih, anda dengan mudah boleh mengamalkannya dengan meditasi seperti mendapatkan saat-saat gembira dan bersyukur atas apa yang telah anda lakukan dan terima. Jangan beranggapan bahawa dengan mengekalkan pemikiran positif untuk sesuatu akan datang. Berikut beberapa tip berguna untuk anda:

Luahkan melalui nota

Dengan menulis atau menghantar mesej perasaan berterima kasih, anda boleh memupuk hubungan anda dengan orang lain atau hanya membuat anda berasa lebih bahagia. Tuliskan semua yang anda hargai dan membuat anda berasa selesa, kemudian hantar atau menyimpannya sendiri. Apabila anda berasa sedih, bacanya sekali lagi untuk mengingatkan diri anda bahawa terdapat saat bahagia dan elakkan diperngaruhi dengan keadaan yang tidak baik.

Menghargai secara secara mental

Jika anda berasa malu atau tidak menulis perkara-perkara yang dialami, anda boleh memikirkan mereka yang telah melakukan sesuatu yang baik kepada anda, dan secara mental mengucapkan terima kasih.

Cuba bersikap baik

Kebaikan sentiasa merupakan cara yang terbaik untuk mengucapkan terima kasih kepada orang lain dan mengembalikan perasaan positif untuk diri sendiri. Anda boleh membantu dan menyokong orang ramai dan mempelajari manfaat kebaikan.

Berdoa

Orang yang agama boleh berdoa untuk menenangkan jiwa mereka dan mencari bantuan daripada apa yang mereka percayai. Itu mungkin dapat melegakan tekanan dan kadang-kadang membimbing anda ke arah yang betul.

Jelas sekali, matlamat besyukur tidak menggalakkan orang mencari apa yang mereka tiada, ia tentang menghiasi apa yang mereka miliki. Penyelidikan telah menunjukkan keprihatinan yang baik untuk membantu anda mendapatkan emosi yang lebih positif, menghargai pengalaman yang baik, mencerminkan kejadian yang buruk, mengubah mood dan akhirnya meningkatkan kesihatan. Oleh itu, bukannya mencari apa yang anda tidak perlu, tumpukan pada apa yang anda ada dan amalkan sikap ini setiap hari untuk menjadikan keadaan mental ini berkembang.

Hello Health Group
 tidak menyediakan nasihat perubatan, diagnosis, atau rawatan.


Sudah 40 Minggu Tapi Masih Tiada Tanda? Cuba 9 Cara Mempercepatkan Bukaan Rahim

Tarikh jangkaan bersalin (EDD)
 minggu lepas, tetapi
baby
 masih tidak menunjukkan tanda ingin keluar. Adakah cara mempercepatkan bukaan rahim? Ini 9 petua mudah bersalin untuk anda.

Apa itu bukaan rahim?

Ia adalah terma digunakan merujuk kepada bukaan pintu rahim atau serviks.

Proses bukaan ini melibatkan penipisan dinding serviks yang bertujuan memberikan laluan kepada bayi yang bakal lahir.

Bagi kelahiran normal iaitu melalui saluran faraj, dinding rahim perlu mengembang sehingga 10 cm
.

Pembukaan dinding rahim ada kalanya tidak membawa maksud bahawa anda akan bersalin.

Ini kerana dalam sesetengah kes, berlaku proses bukaan rahim untuk beberapa cm, walaupun masih tinggal beberapa minggu sebelum EDD.

3 fasa dalam proses kelahiran

Secara umumnya, terdapat 3 peringkat ketika proses bersalin:

Peringkat 1

Merupakan tahap yang paling lama dan terbahagi kepada 3 peringkat:

Fasa awal – bermula proses bukaan rahim dari 1 – 3 cm

Fasa aktif – berlaku apabila bukaan rahim mencapai bukaan 3 – 7 cm

Fasa transisi – bukaan rahim akan mencapai bukaan 100% iaitu 10 cm

Peringkat 2

Bermula selepas bukaan rahim berjaya dicapai sepenuhnya sehingga bayi dilahirkan.

Peringkat 3

Pada tahap ini, plasenta berjaya dikeluarkan sepenuhnya.

Wujudkah cara mempercepatkan bukaan rahim?

Sememangnya proses bersalin adalah 1 proses yang berbeza bagi setiap individu.
Ada sesetengah wanita hamil melalui proses bukaan rahim yang cepat sehingga prosedur bersalin berlaku dalam tempoh beberapa jam.

Namun, ada juga wanita mengandung yang berdepan tempoh bukaan rahim yang perlahan. Jadi adakah cara mempercepatkan bukaan rahim bagi wanita yang berdepan isu ini?

Sudah pastinya ada tip yang boleh dilakukan bagi membantu mempercepatkan proses bukaan rahim.

Tetapi pastikan dahulu anda mendapatkan nasihat dan pandangan doktor sebelum melakukan sebarang cara mempercepatkan bukaan rahim, okay?

7 cara mempercepatkan bukaan rahim

Berikut adalah beberapa cara yang boleh dicuba untuk membantu proses bukaan serviks, antaranya:

 Berjalan & bergerak

Banyakkan berjalan dan bergerak, cara ini dikatakan membantu mempercepatkan proses bukaan serviks dengan lancar serta meningkatkan pergerakan aliran darah.

Sebagai pilihan, anda boleh berjalan di dalam rumah atau melakukan pergerakan mudah menggunakan katil atau kerusi.

Semakin banyak anda bergerak akan menambah tekanan pada rahim akibat berat bayi. Jika anda gemar mendengar muzik, anda boleh menari sambil melakukan pergerakan mudah.

 Gym ball, mencangkung atau senaman squat

Penggunaan bola angin atau
gym ball
 juga boleh dianggap sebagai 1 petua mudah bersalin yang boleh dicuba. Anda boleh duduk di atas bola tersebut dan lakukan pergerakan ke depan dan ke belakang secara berulang.

Tindakan anda itu dikatakan dapat membantu meluaskan otot pelvik dan dalam masa yang sama memberikan rasa tenang kepada otot tersebut
.

Jika tiada
gym ball
, anda boleh cuba untuk mencangkung atau melakukan senaman
squat.
 Aktiviti ini juga dikatakan dapat memberikan tindak balas yang sama pada otot pelvik.

 Tenang dan ketawa

Dalam kerisauan memikirkan proses bersalin nanti pastinya akan menyebabkan anda berada dalam keadaan tertekan. Sudah tentu ia boleh mengakibatkan bukaan rahim menjadi lebih sukar.

Jadi anda perlu belajar untuk bertenang. Lakukan sebarang aktiviti yoga, meditasi atau teknik pernafasan mendalam untuk mencapai ketenangan.

Ketawa juga boleh membantu meringankan tekanan dan ketakutan yang dihadapi. Dapat berasa tenang dan lega walaupun sekejap juga antara cara mempercepatkan bukaan rahim.

Ajaklah pasangan anda untuk bergurau-senda atau anda boleh menonton rancangan komedi yang boleh menyebabkan anda ketawa.

 Mandian air panas

Cuba untuk mendapatkan mandian air panas untuk membantu anda lebih bertenang. Dalam keadaan tenang anda akan dapat mencegah ketegangan otot.

Mandi dengan air panas dapat mengurangkan tekanan dan membantu proses bukaan rahim serta kontraksi. Keadaan ini sekali gus menjadikan anda lebih bersedia melalui prosedur bersalin kelak.

 Hubungan seks

Bersenggama untuk mempercepatkan bukaan serviks, betul ke? Ini kerana rangsangan seksual bersama pasangan akan membantu merembeskan hormon
oxytocin
 yang membantu proses kontraksi pada rahim.

Selain itu, hormon prostaglandin di dalam air mani juga boleh melembutkan rahim dan menggalakkan bukaan rahim. Keadaan ini sekali gus menjadikan rahim lebih bersedia untuk bersalin.

 Urutan lembut

Sekiranya anda berada dalam keadaan tekanan, mintalah pasangan untuk melakukan urutan lembut kepada anda. Ini dapat menjadikan diri anda lebih bertenang.

Situasi ini sudah tentu memberikan manfaat kepada proses bukaan rahim. Kata kunci di sini, anda perlu kekal bertenang, okay?

 Memecahkan air ketuban

Jika kesemua cara mempercepatkan bukaan rahim di atas tidak berjaya, doktor mungkin akan mencadangkan untuk memecahkan ketuban bagi mempercepatkan proses kelahiran.

Biasanya prosedur memecahkan ketuban tidak dilakukan pada peringkat awal kelahiran.
 Kontraksi anda akan bertambah kuat selepas air ketuban dipecahkan, jadi pastikan anda berada dalam keadaan tenang, okay?

Harus sentiasa bertenang

Bersalin bukan 1 proses yang mudah seperti masuk bilik bersalin, terus meneran dan lahirlah si comel.

Hakikatnya ia 1 proses yang memakan masa dan memerlukan wanita hamil untuk sentiasa bertenang dan bersabar.

Jika percubaan petua mudah bersalin di atas tidak membantu, doktor mungkin akan menggunakan kaedah perubatan untuk mempercepatkan proses bukaan rahim.


Psoriasis Tiada Penawar, Tapi Anda Mampu Melawannya Dengan 5 Langkah BERKESAN Ini

Penyakit kulit psoriasis adalah sejenis penyakit auto-imun yang menjejaskan kulit anda hingga ia kelihatan seperti “luka”.
Walaupun masih tiada penawar untuk penyakit ini, namun ia boleh diuruskan dengan efektif melalui ubat-ubatan yang dipreskripsi doktor, dan dengan  beberapa perubahan rutin harian yang boleh membantu pesakit psoriasis mengharunginya dengan lebih baik.

Di sini terdapat tip gaya hidup yang sesuai dengan pesakit psoriasis untuk menjalani aktiviti harian dengan lebih selesa.

Untuk mendapatkan lebih banyak info berkenaan Kesihatan Kulit, anda boleh klik
di sini
.

#1. Pengurusan penyakit kulit psoriasis dan stres melalui meditasi

Tahukah anda, terdapat perkaitan antara stres dan psoriasis? Stres boleh menyebabkan keradangan dalam tubuh, dan ini memberi kesan kepada keadaan kulit.
Bagi meredakan stres yang dialami, anda boleh melakukan
aktiviti meditasi. Ini merupakan antara kaedah yang paling berkesan, percuma dan mudah untuk melegakan stres.
[1]

Malah, ada juga kajian yang menyatakan bermeditasi dalam tempoh waktu tertentu setiap hari boleh melegakan diri anda daripada stres dan mengurangkan keresahan.

Sebagai contoh, satu kajian yang diterbitkan dalam
Frontiers in Human Neuroscience
menyatakan, aktiviti meditasi seperti yoga dan tai chi berkemampuan mengubah jumlah
cytokin
 (protein yang terlibat dalam proses keradangan) dalam tubuh
[2]

Kajian itu mendapati, individu yang sentiasa melakukan senaman melibatkan minda dan tubuh dapat mengurangkan jumlah
cytokin
.

Apabila tahap
cytokin
 yang dihasilkan rendah, maka risiko untuk mendapat psoriasis juga adalah rendah.
[2]
 Bukan itu sahaja, risiko mendapat kanser dan kemurungan akan turut berkurangan.

Baca juga:

7 Makanan Sihat Untuk Bantu Pesakit Psoriasis Lawan Kegatalan!

Psoriasis, Bukan Sekadar Penyakit Kulit!

#2. Ubah tabiat pemakanan harian anda

Percaya atau tidak, sebarang perubahan kecil dalam tabiat pemakanan anda akan memberi kesan positif terhadap psoriasis yang anda alami.
Perubahan tabiat pemakanan bukan sahaja boleh mengatasi masalah penyakit ini, malah membantu menghilangkan simptom-simptom berkaitan.

Antara tabiat pemakanan yang terbukti berkesan adalah banyakkan pengambilan sayur-sayuran, bijirin penuh, dan elakkan makanan diproses seperti sosej.
[3]

Bagi mengelak keradangan, anda juga dinasihatkan menghindari pengambilan makanan yang mengandungi lemak tepu, lemak trans dan tinggi kandungan garam.
[3]

Anda juga boleh mengamalkan diet pemakanan yang menjerumus kepada penurunan berat badan untuk membantu mengawal penyakit kulit psoriasis.
[3]

Ini kerana obesiti dikaitkan dengan peningkatan risiko psoriasis dan
psoriatic arthritis,
malah mengurangkan keberkesanan ubat-ubatan yang diberi.

Bagi membantu anda mengurangkan berat badan, anda perlu makan lebih banyak ikan, daging tanpa lemak, buah-buahan, sayur-sayuran, dan juga produk tenusu rendah lemak atau tanpa lemak.
[3]

Lakukan juga rutin senaman untuk memastikan kecergasan tubuh. Ia bukan sahaja membantu menghilangkan berat badan, malah memudahkan kehidupan walaupun anda menghidap psoriasis.

Bukan itu sahaja, ia juga boleh menambah keberkesanan ubat-ubatan yang anda ambil, dan merendahkan risiko penyakit kardiovaskular.

#3. Atasi penyakit kulit psoriasis dengan senaman

Bagi pesakit psoriasis, aktiviti senaman mungkin menjadi satu cabaran memandangkan keadaan kulit yang boleh membuatkan anda berasa tidak selesa dan kurang yakin apabila berkunjung ke gimnasium.

Untuk meningkatkan motivasi diri, anda perlu tahu senaman mampu memperbaiki mood, merendahkan tahap stres, selain mengawal berat badan anda.
[1]

Selain itu, senaman juga mampu mengurangkan risiko untuk mendapat penyakit lain yang berkaitan dengan penyakit kulit psoriasis seperti penyakit kardiovaskular
[4]
dan diebetes jenis 2.
[5]

Sekiranya anda masih tidak mahu ke gimnasium, lakukan senaman dengan cara lain seperti berjoging di taman, berbasikal atau mengikuti senaman melalui tontonan YouTube di rumah.

Baca juga:

Hati-Hati 4 Jenis Ubat Ini Boleh Menjadi Punca Sakit Kulit Psoriasis Bertambah Teruk!

Nak Lawan Penyakit Kulit Psoriasis, Mudah Sahaja! Kuatkan Sistem Imun Badan Anda

#4. Pilih produk penjagaan kulit dan badan yang tepat

Ada sesetengah produk penjagaan kulit yang boleh memburukkan lagi penyakit kulit psoriasis yang sedang anda alami, termasuklah deodoran dan sabun mandian
[6]
.

Antara jenis produk yang perlu dielak oleh pesakit psoriasis ialah produk yang mengandungi bahan pewangi, alkohol, pewarna dan bahan-bahan kimia tertentu kerana ia boleh menyebabkan kulit menjadi lebih kering. Selain itu, ia juga boleh menyebabkan rasa terbakar dan kemerahan pada kulit.
[6]

Pesakit psoriasis disaran menggunakan bahan pelembap
yang boleh membantu mengatasi masalah kulit bersisik dan gatal-gatal.
[6]

Jika anda menggunakan alat solek, pastikan produk yang diguna dilabel sebagai “
non-comedogenic
” atau “
non-acnegenic
“.
[6]

“
Non-comedogenic
” bermaksud produk tidak menyebabkan penyumbatan pori-pori apabila digunakan. Manakala “n
on-acnegenic
” pula produk yang dirumus untuk tidak menyebabkan jerawat bagi mereka yang mudah mendapat jerawat.

Untuk pesakit psoriasis, pilihlah produk yang tidak mengandungi kandungan alkohol dan tanpa pewangi kerana ia tidak akan menyebabkan iritasi pada kulit anda.

#5. Hentikan tabiat merokok untuk elak penyakit kulit psoriasis

Pesakit psoriasis alah kepada kandungan nikotin yang terdapat dalam rokok. Nikotin bertindak mengubah sistem imun, meningkatkan risiko serangan pada tisu normal dan bukannya benda asing dalam tubuh.

Selain itu, kandungan lain yang terdapat di dalam rokok juga telah dikatakan menjadi penyebab kepada sejenis kerosakan sel yang disebut sebagai kerosakan oksidatif. Kerosakan oksidatif ini boleh memburukkan lagi psoriasis.

Kesan pertama yang berlaku apabila pesakit psoriasis berhenti merokok ialah, ia akan meningkatkan respons tubuh badan individu tersebut terhadap ubat-ubatan psoriasis.
 [7]

Kedua, ia akan mengurangkan risiko pesakit psoriasis untuk mendapat penyakit lain seperti penyakit Crohn atau penyakit lain yang berkaitan dengan jantung, hati, perut dan pankreas.
[8]
. Berhenti merokok juga boleh meningkatkan peluang pesakit psoriasis untuk semakin pulih, dengan mengurangkan kekeringan kulit[
9
].

Kesimpulan

Penyakit kulit psoriasis mungkin mengambil tempoh masa yang panjang untuk sembuh, tetapi ia juga boleh sembuh pada bila-bila masa jika penghidap penyakit kulit ini mengikuti tip-tip tersebut.

Walaupun ada pelbagai faktor persekitaran dan gaya hidup yang boleh mencetuskan penyakit kulit ini, tetapi jika anda faham segala faktor-faktor penyebabnya, tidak mustahil anda mampu mengubah gaya hidup seperti yang diperlukan, dan hidup dengan lebih selesa.


4 Sebab Kita Perlu Amal Gaya Hidup Sihat, Yang Pertama Paling Ramai Suka!

Kita sering mendengar tentang kepentingan gaya hidup sihat kepada remaja, belia, remaja dan semua lapisan atau golongan masyarakat di kaca televisyen, majalah mahupun corong radio.

Ada yang berkata amalan hidup sihat ini adalah pemakanan sihat.

Ada juga menyentuh soal senaman dan aktiviti fizikal.

Tidak kurang juga menyarankan kita mengelakkan diri daripada tabiat dan
 pemakanan yang kurang sihat
.

Ia seolah-olah sudah menjadi satu rutin untuk mendengar istilah tersebut.

Tetapi, pemahaman mengenai kenapa gaya hidup sihat itu penting tidak begitu bagus.

Buktinya, rakyat Malaysia masih lagi mencatatkan
angka obesiti yang tinggi
 dan aktiviti fizikal yang rendah.

Pernahkah anda terfikir mengapa kita perlu mengamalkan gaya hidup yang sihat? Ikuti artikel ini sehingga akhir.

Untuk mendapatkan lebih banyak info berkenaan Kesihatan, anda boleh klik
di sini
.

Apa kepentingan gaya hidup sihat dalam kehidupan?

1. Mengawal berat badan agar terkawal

Berat badan adalah salah satu parameter penting untuk menilai kesihatan seseorang secara am.

Dalam bahasa mudahnya, berat yang sihat atau normal bermakna kesihatan anda lebih baik.

Sebaliknya,
berat badan berlebihan
 membawa kepada lebih banyak risiko kesihatan.

Piramid makanan
 adalah panduan asas yang baik dalam merancang diet yang seimbang dan sihat. Jangan melangkau waktu makan terutamanya sarapan kerana ia akan membuatkan anda makan lebih kerap dan banyak.

Dalam masa yang sama, amalkan aktiviti fizikal sederhana selama 150 minit seminggu.

Pemakanan dan aktiviti fizikal adalah
 kunci untuk mengawal berat badan.

2. Memberikan mood yang lebih baik

Apabila badan dalam keadaan yang sihat, sistem badan secara automatik akan berfungsi dengan lebih baik
 termasuklah emosi dan juga mood.

Sejenis hormon bernama endorfin dilepaskan semasa aktiviti fizikal.

Hormon ini membuatkan seseorang berasa gembira dan tenang.

Selain itu, keadaan fizikal yang sihat tentunya
akan menambah keyakinan diri
.

Bersosial juga merupakan gaya hidup sihat yang membantu menjadikan kehidupan lebih sempurna dan bermakna.

Kepentingan gaya hidup sihat 3. Mencegah diri dari penyakit

Menurut Hippocrates, “Semua penyakit bermula daripada perut.”

Meskipun kata-kata Bapa Perubatan itu tidak sepenuhnya tepat, namun ia sangat masuk akal.

Pemakanan yang tidak dijaga secara jelas meningkatkan risiko penyakit-penyakit utama.

Ini termasuk kencing manis
, tekanan darah tinggi, penyakit jantung dan strok.

Daripada semua penyakit ini, semua organ di dalam badan boleh
 terjejas termasuk keadaan mental
.

Pastikan anda menjalani pemeriksaan kesihatan berkala setiap tahun.

Percayalah, mencegah lebih baik daripada merawat.

4. Memanjangkan usia dan kekal sihat

Ajal di tangan Tuhan. Dalam masa yang sama, Tuhan juga memerintahkan agar kita hidup dalam keadaan yang sihat.

Jika badan dalam keadaan sihat dan tiada penyakit kronik yang serius, sudah pasti, dari sudut sains, jangka hayat akan meningkat.

Diabetes misalnya, mengurangkan jangka hayat selama 6 tahun menurut
Journal of American Medical Association (JAMA)
dan jika terkait
dengan penyakit jantung
, jangka hayat berkurang sebanyak 12 tahun.

Gaya hidup yang sihat adalah langkah terbaik dalam menjalani kehidupan bebas penyakit.

Bukan sahaja kesihatan akan meningkat, produktiviti, ekonomi dan kemakmuran negara juga turut berkembang.

Jadi, anda kini sudah tahu akan kepentingan gaya hidup sihat! Mulakan langkah hari ini. Biar sedikit asalkan ada.


Lidah Berbulu Hitam

Definisi

Apa itu Lidah Berbulu Hitam?

Lidah berbulu hitam adalah keadaan oral sementara dan tidak berbahaya yang membuat lidah kelihatan gelap, berbulu. Luaran yang jelas ini selalunya disebabkan oleh pengumpulan sel kulit mati pada banyak unjuran kecil (papila) di bahagian atas permukaan lidah yang mengandungi tunas rasa. Papila ini, yang mana lebih panjang daripada biasa, mudah memerangkap dan diliputi dengan bakteria, yis, tembakau, makanan atau bahan-bahan yang lain.

Walaupun lidah berbulu hitam ini nampak berbahaya, biasanya ia tidak menyebabkan sebarang masalah kesihatan, dan selalunya tidak sakit. Lidah berbulu hitam biasanya hilang dengan membuang sebab atau faktor penyumbang yang mungkin ada dan mengamalkan kebersihan oral yang baik.

Apakah kebarangkalian Lidah Berbulu Hitam?

Lidah berbulu hitam lebih biasa terjadi kepada lelaki, individu yang menggunakan ubat melalui intravena, dan sesiapa yang positif HIV. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Lidah Berbulu Hitam?

Simptom-simptom yang biasa berlaku bagi lidah berbulu hitam adalah:

Lidah berwarna hitam, walau bagaimanapun warnanya boleh jadi coklat, perang, hijau, kuning atau putih.

Lidah kelihatan berbulu atau rerambut.

Deria rasa berubah atau rasa metalik di dalam mulut anda.

Nafas berbau busuk (halitosis).

Rasa terjeluak atau gatal-gatal jika tumbesaran papila berlebihan.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor.

Bila saya harus berjumpa doktor?

Anda harus berjumpa doktor anda sekiranya anda mempunyai sebarang masalah berikut:

Anda bimbang mengenai rupa luaran lidah anda

Lidah hitam berbulu akan tetap ada walaupun anda memberus gigi dan lidah anda dua kali sehari.

Punca

Apakah punca Lidah Berbulu Hitam?

Lidah berbulu hitam disebabkan oleh terlalu banyak pembiakan bakteria dan yis di dalam mulut. Bakteria yang terkumpul di atas unjuran bulat kecil dipanggil papila. Papila ini berada di seluruh permukaan lidah. Biasanya papila akan luruh tetapi dalam kes ini papila mula untuk membesar dan memanjang, membentuk unjuran seperti rambut. Papila ini boleh membesar sehingga 15 kaki ganda daripada ketinggian asal.

Biasanya, papila ini berwarna samar-samar merah jambu putih. Namun begitu, apabila papila ini membesar, pigment daripada makanan, minuman, dan mungkin daripada bakteria dan yis itu sendiri boleh terperangkap di dalam papila, menyebabkan lidah berwarna lain. Kebanyakan lidah berwarna hitam, sama seperti namanya. Tetapi lidah juga boleh bertukar kepada warna coklat, kuning, hijau, atau pelbagai jenis warna yang lain.

Faktor-faktor Risiko

Apakah yang meningkatkan risiko saya kepada Lidah Berbulu Hitam?

Terdapat banyak faktor risiko bagi lidah hitam berbulu, seperti:

Kebersihan oral yang kurang baik.

Menghisap rokok tembakau.

Minum banyak kopi atau teh.

Guna antibiotik (yang mana akan menganggu keseimbangan bakteria yang normal di dalam mulut).

Mengalami dehidrasi.

Mengambil ubat yang mengandungi bahan kimia bismuth (seperti pepto-bismol untuk sakit perut).

Tidak menghasilkan banyak air liur.

Kerap menggunakan pembasuh mulut yang mengandungi peroksida, witch hazel, atau mento.l

Melakukan terapi radiasi pada kepala dan tengkuk.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Lidah Berbulu Hitam didiagnosis?

Diagnosis lidah berbulu hitam berdasarkan kepada rupa luaran dan punca atau faktor penyumbang yang mungkin ada. Ini juga termasuk mengenepikan keadaan lain yang boleh mengakibatkan rupa luaran yang sama kepada lidah seperti:

Variasi normal pada warna (pigment) lidah.

Makanan atau ubat-ubatan yang boleh melekat warna kepada lidah.

Jangkitan fungi dan viral.

Lesi oral yang berlaku pada lidah, seperti leukoplakia oral berbulu.

Lidah menjadi hitam (lidah pseudo-hitam berbulu) disebabkan oleh penggunaan produk yang mengandungi bismuth, selerti pepto-bismol.

Bagaimana pesakit Lidah Berbulu Hitam dirawat?

Mengamalkan kebersihan oral yang baik merupakan cara terbaik bagi merawat lidah hitam berbulu. Berus gigi anda dengan lembut dua kali sehari menggunakan berus gigi yang lembut. Selain itu, berus juga lidah anda. Anda boleh menggunakan pengikis lidah bagi memastikan anda telah mencuci keseluruhan kawasan tersebut. Minum banyak air sepanjang hari bagi bantu mengekalkan kebersihan mulut anda.

Tip-tip yang lain termasuk:

Jika anda merokok, berhenti dari merokok.

Tambah makanan yang kasar di dalam diet anda. Makanan yang lembut tidak akan. dapat mencuci lidah anda dengan berkesan.

Hubungi doktor atau doktor gigi anda sekiranya masalah ini tidak bertambah baik dengan sendirinya. Doktor anda akan mempreskripsi antibiotik atau ubat antifungi bagi membunuh bakteria atau yis. Ubat topikal, seperti tretinoin (Rein-A), juga kadang kala dipreskripsi. Sebagai cara terakhir, sekiranya masalah ini tidak bertambah baik, papila boleh dibuang dengan menggunakan laser atau elektrosurgeri.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Lidah Berbulu Hitam?

Berikut merupakan gaya hidup dan kaedah pengubatan sampingan yang boleh membantu anda mengatasi lidah berbulu hitam:

Berus lidah anda. Berus lidah anda dengan lembut setiap kali anda memberus gigi anda bagi membuang sel mati, bakteria, dan sisa makanan. Guna berus gigi yang mempunyai bulu yang lembut atau pengikis lidah yang fleksibel.

Berus gigi selepas makan. Berus gigi anda sekurang-kurangnya dua kali sehari dan lebih baik dilakukan selepas makan, menggunakan ubat gigi fluorida.

Flos sekurang-kurangnya sekali sehari. Flos yang baik dapat membuang sisa makanan dan plag di antara gigi anda.

Selalu berjumpa dengan doktor gigi anda. Lakukan pembersihan gigi profesional dan pemeriksaan oral secara berkala, yang mana dapat membantu doktor gigi anda untuk mencegah masalah atau mengesannya dari awal. Doktor gigi anda akan menyarankan jadual temu janji untuk anda.

Kekalkan nutrisi yang baik. Minum banyak air dan makan diet seimbang yang mengandungi buah-buahan dan sayur-sayuran yang segar.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Tekanan Darah Tinggi

Definisi

Apa itu Tekanan Darah Tinggi?

Tekanan darah tinggi adalah penyakit biasa di mana darah mengalir melalui saluran darah (arteri) pada tekanan yang lebih tinggi daripada normal. Bacaan tekanan darah anda didapati secara berterusan 140/90, atau lebih tinggi, selama beberapa minggu.

Apakah kebarangkalian Tekanan Darah Tinggi?

Tekanan darah tinggi boleh menjejaskan pesakit pada mana-mana lapisan umur. Ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Tekanan Darah Tinggi?

Orang yang mempunyai tekanan darah tinggi biasanya tidak mengalami simptom dan berasa sihat. Kebanyakan orang mengetahui tentang keadaan ini apabila mereka menjalani pemeriksaan rutin dengan doktor. Walau bagaimanapun, simptom bagi tekanan darah tinggi yang sangat teruk termasuklah sakit kepala yang teruk dan / atau kabur penglihatan.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Dapatkan rawatan perubatan segera jika anda mengalami simptom-simptom yang disenaraikan ini.

Punca

Apakah punca Tekanan Darah Tinggi?

Penyebab sebenar tekanan darah tinggi masih belum difahami sepenuhnya. Walau bagaimanapun, beberapa perkara berikut menunjukkan perkaitan dengan keadaan ini:

Penuaan;

Tabiat minum lebih daripada 2 minuman beralkohol sehari untuk lelaki atau lebih daripada 1 minuman beralkohol sehari untuk wanita;

Makan banyak natrium (garam);

Berat badan berlebihan atau obes;

Banyak menghadapi tekanan;

Diet yang rendah kalium, magnesium, dan kalsium.

Faktor-faktor Risiko

Apakah yang meningkatkan risiko saya kepada Tekanan Darah Tinggi?

Terdapat banyak faktor risiko untuk tekanan darah tinggi, seperti:

Sejarah keluarga terhadap tekanan darah tinggi;

Kurang senaman atau aktiviti fizikal;

Bangsa/kaum: Afrika-Amerika lebih cenderung mendapat tekanan darah tinggi;

Apnea tidur dan gangguan pernafasan semasa tidur;

Penggunaan ubat tahan sakit dalam jangka masa yang panjang seperti NSAID; contohnya naproxen (seperti Aleve) atau ibuprofen (seperti Motrin / Advil) atau perencat COX-2, seperti celecoxib (Celebrex).

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Tekanan Darah Tinggi didiagnosis?

Anda akan diminta untuk mengukur tekanan darah anda. Bacaan tekanan darah diukur dengan manset tekanan darah atau secara perubatan dikenali sebagai
sphygmomanometer
. Manset yang mampu mengembung akan dibalut di lengan atas, dan dikembungkan sehingga ke tekanan yang lebih tinggi daripada tekanan darah sistolik anda yang diketahui. Kemudian semasa manset dikecutkan semula, bunyi pertama yang terhasil pada stetoskop menunjukkan tekanan darah sistolik. Apabila bunyi tersebut mula hilang sepenuhnya, tekanan semasa yang dibaca adalah tekanan darah diastolik. Jika bacaan anda tinggi, lawatan susulan diperlukan untuk mengesahkan keadaan anda.

Perlu diingati bahawa sesetengah pesakit mungkin mengalami tekanan darah tinggi hanya apabila mereka berada di bilik doktor. Ini dikenali sebagai hipertensi kot putih. Doktor anda mungkin memerlukan anda untuk mengukur tekanan darah anda di rumah untuk menghapuskan kemungkinan ini.

Bagaimana pesakit Tekanan Darah Tinggi dirawat?

Bergantung kepada keadaan badan anda, doktor anda akan mengesyorkan pelbagai pelan rawatan, yang termasuk ubatan, perubahan gaya hidup dan kegiatan alternatif yang lain:

Ubat: Pilihan ubat boleh meliputi ubat diuretik, perencat ACE (ACEi), penyekat reseptor Angiotensin II (ARB), penyekat beta (
beta blocker
), penyekat saluran kalsium (CCB), perencat renin langsung. Ubat-ubatan lain untuk tekanan darah tinggi, termasuklah penyekat alfa (
alpha blocker
) dan vasodilator. Doktor anda biasanya akan memilih dos ubat yang rendah terlebih dahulu. Sekiranya tidak berkesan, peningkatan dos atau rawatan kombinasi boleh digunakan.

Perubahan gaya hidup: ini boleh termasuk diet yang sihat dan jadual bersenam.

Kegiatan alternatif: akupunktur, kaedah biomaklum balas, pernafasan berpandukan alat, meditasi, pengurusan tekanan dan kerehatan, serta senaman yoga.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Tekanan Darah Tinggi?

Di samping itu, gaya hidup dan kaedah pengubatan sampingan yang berikut pula mungkin membantu anda dalam mengatasi tekanan darah tinggi:

Diet yang sihat: memilih diet sihat yang kaya dengan bijirin, buah-buahan, sayuran, produk rendah lemak dan daging tanpa lemak. Hadkan natrium, lemak, dan pengambilan minyak anda.

Tabiat minum yang bijak: elakkan alkohol dan kafein.

Bersenam secara kerap: cuba melakukan aktiviti fizikal intensif setiap hari, sekurang-kurangnya 30 minit setiap hari.

Kekal positif dan gembira.

Pemeriksaan yang kerap: pemantauan kendiri terhadap tekanan darah anda di rumah dan menghadiri pemeriksaan biasa anda di hospital. Pemeriksaan menyeluruh badan dapat membantu anda mengenal pasti faktor risiko dengan lebih awal dan tepat.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Makanan Pedas dan Peningkatan Risiko Menghidap Demensia

Trend menikmati makanan yang pedas atau ‘
over spicy
’ bukanlah satu trend yang baharu. Sepertimana trend-trend lain, trend memakan makanan pedas juga mempunyai musim atau turun naiknya. Terdapat pelbagai cabaran memakan makanan pedas yang sering diuar-uarkan di media sosial yang pada akhirnya menjadi satu trend atau seolah-olahnya sebagai satu kewajipan bagi pengikut-pengikut media sosial. Tetapi tahukah anda, terdapat satu lagi kesan yang mengejutkan akibat memakan makanan yang pedas selain daripada mengakibatkan sakit perut? Penyelidikan terbaru yang melibatkan
University of South Australia
 menunjukkan pemakanan makanan pedas boleh dikaitkan dengan demensia.

Kajian yang dijalankan selama 15 tahun terhadap seramai 4,582 orang dewasa Cina berusia lebih dari 55 tahun mendapati, terdapat bukti penurunan kognitif yang lebih cepat dalam kalangan mereka yang memakan lebih daripada 50 gram
cili
 sehari secara konsisten. Penurunan memori berlaku dengan lebih ketara sekiranya pemakan cili tersebut adalah seorang yang kurus.

Kajian yang diketuai oleh Dr Zumin Shi dari Universiti Qatar menunjukkan bahawa mereka yang menggunakan lebih daripada 50 gram cili sehari mempunyai dua kali ganda risiko penurunan memori dan kognisi yang kurang baik.

Menurut beliau lagi, penggunaan cili didapati bermanfaat untuk berat badan dan tekanan darah dalam kajian terdahulu. Namun, dalam kajian ini, mereka telah mendapati terdapat kesan buruk terhadap kognisi dalam kalangan orang dewasa yang lebih tua.

Ahli epidemiologi University of South Australia, Dr Ming Li, yang merupakan salah seorang daripada lima orang penyelidik yang terlibat dalam kajian tersebut berkata, pengambilan cili tersebut termasuklah kedua-dua cili segar dan kering tetapi tidak termasuk lada benggala atau lada hitam.

Menurut Dr Ming Li, cili adalah salah satu rempah yang paling biasa digunakan di dunia dan sangat popular di Asia berbanding negara-negara Eropah. Menurut beliau lagi, di kawasan tertentu di China, seperti Sichuan dan Hunan, hampir satu daripada tiga orang dewasa mengambil makanan pedas setiap hari.

Capsaicin adalah komponen aktif dalam cili yang dilaporkan mempercepat metabolisma, kehilangan lemak dan menghalang gangguan pembuluh darah. Walau bagaimanapun, kajian terbaharu ini merupakan kajian longitudinal yang pertama untuk mengkaji hubungan antara pengambilan cili dan fungsi kognitif.

Mereka yang makan banyak cili mempunyai pendapatan dan
indeks jisim badan (BMI)
 yang lebih rendah dan lebih aktif secara fizikal berbanding mereka yang bukan penggemar cili. Penyelidik menyatakan bahawa mereka yang mempunyai berat badan normal mungkin lebih sensitif terhadap pengambilan cili berbanding daripada individu yang berlebihan berat badan, oleh itu memberi kesan terhadap ingatan dan berat badan. Tahap pendidikan juga boleh memainkan peranan dalam penurunan kognitif dan perkaitan atau hubungan ini memerlukan penyelidikan yang lebih lanjut.

Bagaimana cili menyebabkan rasa ‘panas’

Bahan yang bertanggungjawab untuk menghasilkan rasa
‘hot and spicy’
 pada cili adalah capsaicin. Capsaicin menyebabkan rasa panas dan berempah ini dengan mengaktifkan saraf trigerminal di samping merangsang reseptor deria rasa yang biasa. Rasa pedas itu hasil daripada pengaktifan saraf yang mengekspresikan reseptor TRPV1 dan juga reseptor TRPA1. Selain capsaicin, terdapat juga beberapa kompaun semula jadi dalam tumbuh-tumbuhan yang lain yang berupaya untuk memberikan rasa pedas dan panas yang sama. Antaranya adalah piperine dalam lada hitam, gingerol dalam akar halia dan juga kompaun allyl isothiocyanate dalam lobak kuda.

Sekiranya anda mempunyai rakan mahupun keluarga yang berketurunan Eropah, anda mungkin akan menyedari bahawa mereka mempunyai daya tahan yang sangat rendah terhadap makanan pedas. Oleh sebab itu, diet dan makanan dalam budaya mereka tidak mempunyai elemen pedas ataupun penggunaan bahan pedas yang banyak. Walaupun di kedai makanan segera mereka juga, tidak terdapat sos pedas sebagai pilihan, yang ada hanyalah sos tomato (ketchup). Pemerhatian ini mungkin akan menyebabkan anda berasa hebat berbanding mereka kerana anda boleh mengambil makanan pedas dengan bersahaja. Namun yang demikian, terdapat individu lain yang boleh mengambil makanan yang jauh lebih pedas daripada anda dengan penuh bersahaja, menunjukkan daya tahan yang lebih tinggi terhadap ‘kepanasan’ dalam hidangan dan makanan mereka.


Ketuat Kelamin, Rupanya Ia Adalah Angkara Sejenis Virus Yang Bahaya Ini?

Definisi

Apa itu ketuat kelamin?

Ketuat kelamin ialah keadaan dimana anda mempunyai ketuat di bahagian sulit anda.

Ia mungkin seperti benjolan kecil berwarna daging atau berbentuk seperti kubis bunga.

Dalam banyak kes, ketuat tersebut terlalu kecil untuk dilihat.

Ia adalah antara jenis penyakit kelamin (
sexually transmitted disease, STD
) yang paling kerap berlaku disebabkan oleh (
human papilloma virus, HPV
).

Virus ini boleh menyebabkan ketuat kelamin dan kanser serviks bagi perempuan.

Apa risiko ketuat kelamin?

Penyakit ini kerap berlaku dan p
erempuan lebih berkemungkinan menghidapi penyakit ini berbanding lelaki.

Ia boleh diuruskan dengan mengurangkan faktor risiko jadi s
ila berbincang dengan doktor untuk maklumat lanjut.

Simptom

Apa simptom ketuat kelamin?

Tanda-tanda dan kondisi ini yang kerap wujud adalah seperti berikut:

Benjolan kecil berwarna daging atau kelabu di kawasan kelamin

Beberapa ketuat bergabung membentuk rupa kubis bunga

Gatal atau rasa tidak selesa di kawasan kelamin

Berdarah dengan hubungan seksual

Perempuan boleh mengalami ketuat di vulva, dinding faraj, kawasan antara kelamin dan dubur, saluran dubur dan serviks.

Lelaki boleh mengalami ketuat di hujung atau batang zakar, skrotum atau dubur.

Ia juga boleh berlaku di mulut atau tekak
 mereka yang melakukan seks oral dengan seseorang yang dijangkiti.

Mungkin terdapat beberapa tanda atau simptom yang tidak disenaraikan di atas.

Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Punca

Apa punca ketuat kelamin?

Ia disebabkan oleh virus papiloma manusia (HPV).

Dilaporkan bahawa terdapat lebih 40 jenis HPV yang boleh menjangkiti kawasan kelamin.

Melalui hubungan seksual, HPV kelamin tersebar.

Jika sistem imun anda cukup kuat untuk membunuh HPV kelamin, anda tidak akan mengalami tanda atau simptom jangkitan ini.

Walaubagaimanapun, dalam kebanyakan kes,
 HPV kekal dan tidak mendatangkan apa-apa simptom
.

Faktor Risiko

Apa faktor risiko kondisi ini?

Terdapat banyak faktor risiko kondisi ini berlaku seperti berikut:

Melakukan hubungan seksual tak terlindung dengan ramai pasangan

Mengalami penyakit kelamin yang lain

Melakukan hubungan seksual dengan pasangan yang tidak diketahui sejarah seksualnya

Menjadi aktif seks pada umur muda

Diagnosis & Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana ketuat kelamin didiagnosis?

Pemeriksaan fizikal di bahagian yang anda mengesyaki ada ketuat dilakukan.

Sekiranya ketuat tumbuh di dalam tubuh perempuan, ujian pelvis diperlukan.

Doktor akan meletakkan larutan asid ringan yang membantu menjadikan ketuat tersebut lebih jelas dilihat.

Doktor mungkin juga mengambil swab di bahagian terbabit untuk mendapatkan sel dari serviks (
Pap smear
) untuk membuat diagnosis.

Ini boleh diuji untuk melihat kehadiran virus HPV.

Di samping itu, mereka boleh bertanya anda beberapa soalan untuk mengetahui tentang kesihatan dan sejarah seksual anda.

Bagaimana ketuat kelamin dirawat?

Doktor mungkin memberikan anda rawatan topical termasuk imiquimod (Aldara), podophyllin dan podofilox (Condylox), trichloroacetic acid (TCA).

Pembuang ketuat yang dibeli melalui kaunter adalah tidak digalakkan untuk merawat ketuat kelamin kerana tisu di bahagian kelamin adalah terlalu lembap.

Ubat-ubatan tersebut boleh menyebabkan rasa sakit dan iritasi.

Pembedahan diperlukan jika anda ada
ketuat yang besar atau ketuat yang tidak memberi respon kepada ubat
.

Jika anda sedang hamil, pembedahan juga disyorkan untuk mengelakkan pengambilan ubat yang boleh memberi kesan kepada bayi.

Pilihan pembedahan termasuk pembekuan dengan nitrogen cecair (cryotherapy) dan rawatan laser.